text:
Ke mang APRAV ebile reka go thusa jang?
APRAV, ke Association for the Protection of Road Accident victim’s ke le naneo la ditshwanelo tsa batho le le dirang kontle ga tuelo. Maikaelelo a rona ke go sireletsa di tshwanelo tsa batho botlhe ba Aforika Borwa ba eleng gone bane baa mega ka tsela e esa siamang mo di kotsing tsa dijanaga.
APRAV ga e amane le tsamaiso ya di tleleimi le baga RAF. Re netefatsa gore:
- Batswa setlhabelo ba kotsi ya tsela bo tlhaloganya di tshwanelo tsa gagwe tsa bone tsa se molao.
- Batswa setlhabelo ba kotsi ya tsela ba fitlhelela kemonokeng e ba e tlhokang, go feleletsa tleleimi ya bone kgatlhanong le ba RAF.
- RAF e diragatsa taoleloya ya bone ya se molao goya ka RAF Act. E e ba pateletsang RAF godirisa tlhaloganyo le tikatekano fa ba ntsha tlhwatlhwa e ba ka efang motho yoo batlileng thuso mo malatsing ale 120.
- Botlhe ba le loko ba o bamela boitshwaro ka seriti, le boitsanape fa ba thusa batswa setlhabelo ba kotsi ya mmila.
- Puso e tlotla ditshwanelo tsa batho botlhe ba eleng batswa setlhabelo sa kotsi tsa tsela go ya ka motheo, ya go netefatsa gore “mmele wa motho onne le serodumo”le go dira “tikologo e e sireletsegileng ya go tshela (le go kgweetsa)”.
APRAV e dirisana le maloko a a latelang:
- Batswasetlhabelo ba kotsi ya tsela le losika la bona
- Ba patelela lekgetho/botho botlhe ka kakaretso
- Ba Road Accident Fund(RAF)
- Maloko a a nang le kitso e tletseng e e tsamaelanang le motheo
- Mananeo amangwe a anang le kgatlhego i.e lenaneo la ditswanelo tsa batho
- Ba molao le medoco-legal franternities ( ba bueledi,dingaka,batho ba ba kgobokanyang lego shebisisa gore oka patelwa bokae , batsamaise,etc)
- Puso ya Aforika borwa ya lefatse le le ipusang,maloko a di polotiki,le tsedingwe tse di amegang
- Ba kgaso
Oka go ka gana le rona ka:
Go romela “call me back”go 063 393 3719
- Romela WhatsApp go 063 393 3719
- Kgotsa kgotlha fa go romela Emaile: hello@aprav.co.za
O mongwe wa leloko la setlhopha sa rona o tla ikgolaganya le wena mo matsatsing.
Re latele mo: www.aprav.co.za


c: text/html

text:
POTSO 7
Ke Eng se Baebele e se Boleletseng Pele ka Motlha wa Rona?
“Setšhaba se tla tlhasela setšhaba se sengwe le bogosi bo tla tlhasela bogosi jo bongwe . . . Dilo tseno tsotlhe ke tshimologo ya dinako tsa mathata.”
“Go tla nna le baporofeti ba maaka ba le bantsi mme ba tla timetsa batho ba le bantsi; e re ka bosula bo tla bo bo oketsegile, lorato lwa batho ba le bantsi lo tla fela.”
“Fa lo utlwalela ka dintwa le dipego tsa dintwa, lo se ka lwa tshoga; dilo tseno di tshwanetse go diragala, mme e tla bo e ise e nne bokhutlo.”
“Go tla nna le dithoromo tse dikgolo tsa lefatshe, e bile go tla nna le ditlhaelo tsa dijo le malwetse a leroborobo mo mafelong ka go latelana. Batho ba tla bona dilo tse di tshosang le ditshupo tse dikgolo tse di tswang kwa legodimong.”
“Mo malatsing a bofelo, go tla nna le dinako tse di thata e bile di le kotsi. Gonne batho ba tla ikakanyetsa ba le bosi, ba rata madi, ba ikgantsha, ba le mabela, ba tlhapatsa, ba sa utlwe batsadi, ba sa leboge, ba sa ikanyege, ba sa rate ba bangwe, ba sa batle go dumalana le ba bangwe ka sepe, ba senya batho maina, ba sa ithibe mo go sepe, ba le bogale jo bo tshabegang, ba sa rate se se molemo, ba tsietsa ba bangwe, ba le tlhogoethata, ba ikgogomosa, ba rata menate go na le go rata Modimo, ba itira e kete ba boifa Modimo mme tsela e ba tshelang ka yone e sa bontshe seo.”

robotstxt: allowed

filter: keep


text: 14 “Lo se ka lwa tshwenyega.+ Dumelang mo Modimong;+ dumelang le mo go nna.2 Mo ntlong ya ga Rre go na le mafelo a go nniwang mo go one a le mantsi. Go seng jalo, nkabo ke lo boleletse, ka gonne ke a tsamaya ke ya go lo baakanyetsa lefelo.+3 Gape, fa ke sena go tsamaya ke ya go lo baakanyetsa lefelo, ke tla boa gape ke tla go lo tseela kwa gae kwa go nna, gore kwa ke leng gone, le lona lo tle lo nne gone.+4 Mme lo itse tsela ya kwa ke yang gone.”5 Thomase+ o ne a mo raya a re: “Morena, ga re itse kwa o yang gone. Re ka itse tsela jang?”6 Jesu o ne a mo raya a re: “Ke nna tsela+ le boammaaruri+ le botshelo.+ Ga go na ope yo o tlang kwa go Rara fa a sa tsene ka nna.+7 Fa lo ka bo lo nkitse, lo ka bo lo itse le Rre; go tloga jaanong lo tla mo itse. Tota e bile lo setse lo mmone.”+8 Filipo o ne a mo raya a re: “Morena, re bontshe Rara, mme go tla bo go lekane.”9 Jesu o ne a mo raya a re: “Filipo, ke sa bolo go nna le lona nako e telele jaana banna, le jaanong ga o ise o nkitse? Ope fela yo o mponeng o bone le Rara.+ Go tla jang go bo o re, ‘Re bontshe Rara’?10 A ga o dumele gore ke seoposengwe le Rara, le Rara o seoposengwe le nna?+ Dilo tse ke di buang le lona ga ke di itlhamele,+ mme Rara yo o nnang a le seoposengwe le nna, o dira ditiro tsa gagwe a dirisa nna.11 Dumelang gore ke seoposengwe le Rara le gore Rara o seoposengwe le nna; go seng jalo, dumelang ka ntlha ya ditiro tse ke di dirileng.+12 Ammaaruri ammaaruri ke a lo bolelela, ope fela yo o dumelang mo go nna, le ene o tla dira ditiro tse ke di dirang; mme o tla dira ditiro tse dikgolo go feta tseno,+ ka gonne ke a tsamaya ke ya kwa go Rara.+13 Gape, sepe fela se lo se kopang ka leina la me, ke tla se dira, gore Rara a tle a galalediwe ka ntlha ya ga Morwawe.+14 Fa lo kopa sengwe ka leina la me, ke tla se dira.15 “Fa lo nthata, lo tla ikobela ditaelo tsa me.+16 Mme ke tla kopa Rara gore a lo neye mothusi* yo mongwe gore a tswelele a na le lona ka bosakhutleng,+17 e leng moya wa boammaaruri,+ o lefatshe le ka se kang la o amogela, ka gonne lefatshe ga le o bone e bile ga le o itse.+ Lona lo a o itse, ka gonne o tswelela o na le lona e bile o mo go lona.18 Ga nkitla ke lo tlogela lo le dikhutsana.* Ke tla boela mo go lona.+19 Ka lobakanyana lefatshe ga le kitla le tlhola le mpona, mme lona lo tla mpona,+ ka gonne ke a tshela mme lo tla tshela.20 Mo letsatsing leo, lo tla itse gore ke seoposengwe le Rre le gore lona lo seoposengwe le nna, le nna ke seoposengwe le lona.+21 Ope fela yo o amogelang ditaelo tsa me e bile a di ikobela, o a nthata. Mme ope fela yo o nthatang, Rre o tla mo rata, mme le nna ke tla mo rata e bile ke tla dira gore a nkitse ka botlalo.”22 Judase+ yo mongwe, e seng Isekariota, o ne a mo raya a re: “Morena, ke ka ntlha yang fa o ikaeletse go re ikitsise ka botlalo mme o sa batle go ikitsise batho ba lefatshe ka botlalo?”23 Jesu o ne a mo araba a re: “Fa mongwe a nthata, o tla ikobela lefoko la me,+ mme Rre o tla mo rata, mme re tla tla mo go ene re bo re nna le ene.+24 Ope fela yo o sa nthateng ga a ikobele mafoko a me. Lefoko le lo le utlwang ga se la me, mme ke la ga Rara yo o nthomileng.+25 “Ke buile dilo tseno le lona fa ke ne ke sa ntse ke na le lona.26 Mme mothusi, e leng moya o o boitshepo, o Rara a tla o romelang ka leina la me, o tla lo ruta dilo tsotlhe o bo o lo gopotsa dilo tsotlhe tse ke di lo boleletseng.+27 Ke lo tlogelela kagiso; ke lo naya kagiso ya me.+ Lefatshe ga le ka ke la lo naya kagiso eno. Lo se ka lwa tshwenyega kgotsa lwa boifa.28 Lo utlwile gore ke lo reile ka re, ‘Ke a tsamaya mme ke tla boela mo go lona.’ Fa lo ne lo nthata, lo ne lo tla itumelela gore ke a tsamaya ke ya kwa go Rara, ka gonne Rara o mogolo mo go nna.+29 Ka jalo, ke lo boleletse go ise go diragale, gore fa go setse go diragala lo tle lo dumele.+30 Ga nkitla ke tlhola ke bua le lona dilo tse dintsi, ka gonne mmusi wa lefatshe o etla,+ mme ga a ka ke a kgona go ntshwara.*+31 Mme gore lefatshe le itse gore ke rata Rara, ke dira fela jaaka Rara a ntaetse gore ke dire.+ Emang, a re tsweng fano.


text:
39 Jaanong Josefa o ne a isiwa kwa Egepeto,+ mme Moegepeto yo o bidiwang Potifaro,+ modiredimogolo wa ntlo ya ga Faro e bile e le molaodi wa batlhokomedi, o ne a mo reka mo Baishemaeleng+ ba ba neng ba mo tlisitse koo.2 Jehofa o ne a na le Josefa.+ Ka ntlha ya seo, o ne a atlega a bo a tlhomiwa go okamela ntlo ya mong wa gagwe wa Moegepeto.3 Mme mong wa gagwe o ne a bona gore Jehofa o na le Josefa le gore Jehofa o ne a dira gore sengwe le sengwe se a se dirang se atlege.4 Josefa o ne a itumedisa mong wa gagwe, mme a nna motlhokomedi wa mong wa gagwe. Ka jalo, o ne a mo tlhoma gore a okamele ntlo ya gagwe a bo a mo tlhoma gore a tlhokomele dilo tsotlhe tse a nang le tsone.5 Go tloga ka nako e a neng a mo tlhoma gore a okamele ntlo ya gagwe le gore a tlhokomele dilo tsotlhe tse a nang le tsone, Jehofa o ne a nna a segofatsa ntlo ya Moegepeto yono ka ntlha ya ga Josefa, mme Jehofa a segofatsa sotlhe se a nang le sone mo ntlong le kwa tshimong.+6 La bofelo o ne a tlogelela sengwe le sengwe sa gagwe mo go Josefa gore a se tlhokomele, mme o ne a sa tshwenyege ka sepe fa e se dijo tse a di jang fela. Mo godimo ga moo, Josefa o ne a gola a nna monna yo o bopegileng sentle e bile a le montle.7 Jaanong morago ga dilo tseno, mosadi wa mong wa gagwe o ne a simolola go kgatlhegela Josefa a bo a re: “Tlhakanela dikobo le nna.”8 Mme o ne a gana a bo a raya mosadi wa mong wa gagwe a re: “Mong wa me ga a tshwenyege ka dilo tse ke nang le tsone mo ntlong e bile o ntlhomile gore ke tlhokomele sengwe le sengwe se a nang le sone.9 Ga go na ope mo ntlong eno yo o mphetang ka maemo, mme o beile sengwe le sengwe mo taolong ya me kwantle ga gago, ka gonne o mosadi wa gagwe. Ka jalo, nka dira jang bosula jo bogolo jono mme ka leofela Modimo?”+10 Mme letsatsi le letsatsi o ne a leka go raela Josefa gore a tlhakanele dikobo le ene, le fa go ntse jalo ga a ise a ko a dumele go dira jalo kgotsa go nna le ene.11 Letsatsi lengwe fa a tla mo ntlong go tla go dira tiro ya gagwe, go ne go se na ope wa batlhanka ba ba berekang mo ntlong.12 Foo mosadi yono o ne a mo phamola ka seaparo a bo a re: “Tlhakanela dikobo le nna!” Mme Josefa o ne a tlogela seaparo sa gagwe mo seatleng sa mosadi yono mme a tshabela kwa ntle.13 Fela fa mosadi a bona gore Josefa o tlogetse seaparo mo seatleng sa gagwe le gore o tshabetse kwa ntle,14 o ne a simolola go goela kwa batlhankeng ba ba berekang mo ntlong ya gagwe mme a ba raya a re: “Bonang! O re tliseditse monna yono wa Mohebera gore re jewe ditshego. O ne a tlile kwa go nna a batla go tlhakanela dikobo le nna, mme ke ne ka goa ka lentswe le le kwa godimo.15 Fela fa a utlwa ke goela kwa godimo, o ne a tlogela seaparo sa gagwe fa thoko ga me mme a tshabela kwa ntle.”16 Morago ga moo, mosadi yono o ne a baya seaparo sa ga Josefa fa thoko ga gagwe go fitlha mong wa ga Josefa a tla mo ntlong ya gagwe.17 Go tswa foo, o ne a mmolelela se se tshwanang a re: “Motlhanka wa Mohebera yo o mo tlisitseng mo go rona o ne a tla kwa go nna a dira gore ke jewe ditshego.18 Mme fela fa ke tsholetsa lentswe ke simolola go goa, o ne a tlogela seaparo sa gagwe fa thoko ga me mme a tshabela kwa ntle.”19 Ka yone nako eo, fa mong wa gagwe a utlwa mafoko a mosadi wa gagwe a neng a a bua a re: “Motlhanka wa gago o ntirile jaana le jaana,” o ne a galefa thata.20 Ka jalo, mong wa ga Josefa o ne a mo tsaya a bo a mo tsenya mo kgolegelong, e leng lefelo le magolegwa a kgosi a neng a tsenngwa mo go lone fa a tshwerwe, mme o ne a tswelela a le mo kgolegelong.+21 Mme Jehofa o ne a nna a na le Josefa e bile o ne a tswelela a mmontsha lorato lo lo sa kgaotseng a bo a dira gore modiredimogolo wa kgolegelo a mo amogele.+22 Ka jalo, modiredimogolo wa kgolegelo o ne a tlhoma Josefa gore a okamele magolegwa otlhe a a mo kgolegelong, mme sengwe le sengwe se magolegwa a neng a se dira moo, ke ene a neng a laela gore se dirwe.+23 Modiredimogolo wa kgolegelo o ne a sa tshwenyege ka dilo tse Josefa a neng a di tlhokometse, ka gonne Jehofa o ne a na le Josefa e bile Jehofa o ne a dira gore sengwe le sengwe se a se dirang se atlege.+
Dintlha Tse di Kwa Tlase
BAEBELE YA THANOLO YA LEFATSHE LE LESHA (E TLHABOLOTSWE KA 2021)


text:
111Nnang baetsi ba me, jaaka le nna ke le moetsi wa ga Keresete.
Bafil. 3:17
2Ke a lo boka, ka lo nkgopola mo go tsotlhe, e bile lo tshegeditse ditao, ka fa ke di lo laetseng ka teng. 3Ke rata lo a itse gore Keresete ke tlhogo ya monna mongwe le mongwe, monna ene ke tlhogo ya mosadi, Modimo ona ke tlhogo ya ga Keresete.
1 Bakor. 3:23
4Monna mongwe le mongwe, fa a rapela gongwe a bua jaaka moporofeti, a rwele sengwe mo tlhogong, o tlotlolola tlhogo ya gagwe.
14:1
5Mme mosadi mongwe le mongwe, fa a rapela gongwe a bua jaaka moporofeti, a sa bipa tlhogo, o tlotlolola tlhogo ya gagwe; gonne go tshwana fela jaaka fa a beotswe. 6Gonne fa mosadi a sa ipipe tlhogo, le gona a a beolwe; mme fa e le ditlhong mo mosading go beolwa gongwe go pongwa moriri, a a ipipe tlhogo. 7Monna ene ga a a tshwanela go ipipa tlhogo, ka e le ene setshwano sa Modimo le tlotlo ya ona; mosadi ene ke tlotlo ya monna;
8gonne monna ga a a dirwa ka mosadi, mosadi ke ene o dirilweng ka monna.
9Kana e bile monna ga a a botšwa ka ntlha ya mosadi, mosadi ke ene o bopilweng ka ntlha ya monna.
10Ke ka moo mosadi o tshwanetseng go nna le sesupo sa go laolwa mo tlhogong ka ntlha ya baengele. 11Le gale mo Moreneng mosadi ga a ka ke a nna teng kwa ntle ga monna, le monna ga a ka ke a nna teng kwa ntle ga mosadi; 12gonne monna o teng ka mosadi jaaka le mosadi a tswa mo monneng; mme tsotlhe di tswa mo Modimong.
13Atlholang ka losi gore a ke tshwanelo, fa mosadi a ka rapela Modimo, a sa bipa tlhogo? 14A kampo tlhago ga e lo rute ka yosi gore, fa monna a na le moriri o moleele, ke tlotlologo mo go ene? 15Le gore mosadi ene, fa a na le moriri o moleele, ke tlotlo mo go ene? Gonne o neilwe moriri o moleele go nna sebipo. 16Mme fa mongwe a rata go ganetsa, a a itse gore rona ga re na mokgwa o sele, le fa e le tsona diphuthego tsa Modimo.
17Se sengwe se ke ratang go se lo laela ke se: Ga ke lo boke; ka gonne go phuthega ga lona ga go lo okeletse molemo, go lo okeletsa bosula.
18Gonne se segolo ke utlwa go twe: E a re fa lo phuthega mo phuthegong, go nne dikgaogano mo go lona; mme ntlha e nngwe ke a dumela.
3:3
19Gonne dikgaogano di tshwanetse go nna teng mo go lona gore ba ba tlhomameng mo go lona ba bonatsege.
Doit. 13:4
20Jaanong e a re fa lo phuthegele felong go le gongwe, go bo go pale go ja Selalelo sa Morena. 21Gonne fa go jewa, mongwe le mongwe o a tle a je dijo tsa gagwe pele, mme yo mongwe a sale ka tlala, yo mongwe ene a tlhapelwe. 22A ga lo na matlo a go jela le go nwela teng? A kampo lo nyatsa phuthego ya Modimo, a lo swabisa bone ba ba se nang sepe? Ke tla lo raya ke reng? A ke lo boke? Mo go tseo ga ke lo boke.
23Kana ke amogetse mo Moreneng se ke se lo neileng, gore Morena Jesu o ne a tsaya senkgwe mo bosigong jo o tshwarisitsweng ka jona,
Mar. 14:22-24
Luka 22:19,20
24a se lebogela, a se nathoganya a re: “Tsayang lo je! Se ke mmele wa me o o neelwang losong boemong jwa lona. Dirang jalo go nkgopola!” 25A ba a tsaya senwelo jalo morago ga selalelo a re: “Senwelo se ke kgolagano e ntšhwa ka madi a me. E ne e re fa lo nwa ka sona, lo dira jalo go nkgopola!”
26Gonne ka gale, fa lo ja senkgwe se le go nwa senwelo se, lo a bo lo itsise loso lwa Morena, go ya a ba a tle.
27Ka moo he, yo o jang senkgwe se, gongwe a nwa senwelo sa Morena ka mokgwa o o sa tshwanelang, o tla bo a leofela mmele wa Morena le madi a gagwe.
28Mme a motho a itlhatlhobe pele, morago ga moo a je senkgwe se, a ba a nwe ka senwelo se;
2 Bakor. 13:5
29gonne yo o jang, a ba a nwa ka mokgwa o o sa tshwanelang, o ijela le go inwela petso, ka a sa tlotle mmele wa Morena. 30Ke gona ka moo go leng ba bantsi mo go lona ba ba bokoa le ba ba lwalang; ba bantsi ba robetse.
31Gonne fa re ka bo re itshekisa, re ka bo re sa atlholwe. 32Mme fa re atlholwa, re watlhaiwa ke Morena gore re se ka ra atlholelwa tatlhego mmogo le lefatshe.
33Jalo he, ba ga etsho, e re fa lo phuthegela go ja, lo letane! 34Mme fa mongwe a tshwerwe ke tlala, a a je kwa gae gore go phuthega ga lona go se lo tsisetse go atlholelwa molato. Mme dilo tse di setseng ke tla di rulaganya motlhang ke tlang koo.


text:
31Boora Arone le Moše mo sebakeng se Morena o buileng le Moše kwa thabeng ya Sinai ka sona ke ba:
2Maina a bomorwa Arone ke a: Ke Natabe, morwawe wa ntlha le Abihu le Eleasare le Ithamare. 3Ke ona maina a bomorwa Arone baperesiti ba ba tloditsweng, ba tlhomiwa gore ba dire tsa boperesiti. 4Mme Natabe le Abihu ba ne ba swa fa pele ga Morena, ka ba ne ba tlisitse molelo o sele fa pele ga Morena kwa sekakeng sa Sinai. Ba ne ba se na bomorwa. Mme Eleasare le Ithamare ba sala ba dira tsa boperesiti, ba okametswe ke Arone rraabo.
5Morena o ne a bua le Moše a re: 6“Atametsa ba lotso lwa ga Lefi, o ba bee fa pele ga Arone moperesiti gore ba mo direle,
7ba tlhokomele tsa tirelo ya gagwe le ya phuthego yotlhe fa pele ga Tente ya Boipontsho, ba dire tsa tirelo ya Taberenakele. 8Ba tlhokomele didiri tsotlhe tsa Tente ya Boipontsho le tsa tirelo ya Baiseraele go dira tsa tirelo ya Taberenakele.
9Balefi o ba neele Arone le bomorwawe; o ba abetswe ke Baiseraele. 10Mme Arone le bomorwawe o ba tlhome gore ba tlhokomele boperesiti jwa bone. Fa o sele a ka atamela boperesiting, a a bolawe.”
11Morena a ba a raya Moše a re: 12“Bona, nna ka nosi ke tsere Balefi, ka ba ntsha mo Baiseraeleng mo boemong jwa maitibolo otlhe a a tsalwang pele ke Baiseraele gore Balefi e nne ba me.
Ekes. 13:2
13Gonne maitibolo otlhe ke a me; ka letsatsi le ke bolaileng maitibolo otlhe kwa lefatsheng la Egepeto ka lone ke iitshepiseditse maitibolo otlhe mo Iseraeleng a batho le a diruiwa gore e nne a me, nna Morena.”
14Morena a ba a raya Moše kwa sekakeng sa Sinai a re: 15“Bala Balefi ka fa dikgotleng tsa bone le ka fa ditshikeng tsa bone; ba batonanyana botlhe go simolola ka ba kgwedi e le nngwe le bomogoloa-bone o ba bale.” 16Moše a ba bala ka fa taelong ya Morena, jaaka a laetswe. 17Bomorwa Lefi ka maina a bone e ne e le Geresone le Kahathe le Merari.
Num. 26:57-64
18Maina a bomorwa Geresone ka fa ditshikeng tsa bone ke Lebeni le Simei. 19Bomorwa Kahathe ka fa ditshikeng tsa bone ke Amerame le Isehare le Heberone le Usiele. 20Bomorwa Merari ka fa ditshikeng tsa bone ka Magedi le Muši. Ke tsona ditshika tsa ga Lefi ka fa dikgotleng tsa bone.
21Boora Geresone ke losika lwa Balebeni le losika lwa Basimei. Ke tsona ditshika tsa Bageresone. 22Ba ba badilweng ba bone ka fa palong ya ba batonanyana botlhe go simolola ka ba kgwedi e le nngwe le bomogoloa-bone, fa palo e kopana, ke ba le 7 500. 23A ba ditshika tsa Bageresone ba thibelele ka fa morago ga Taberenakele ntlheng ya bophirimatsatsi. 24Kgosana ya kgotla ya Bageresone ke Eliasafe morwa Laele. 25Tshwanelo ya boora Geresone kwa Tenteng ya Boipontsho ke go tlhokomela Taberenakele le tente le thulelo le sebipo sa mojako wa Tente ya Boipontsho 26le masela a a lepeletseng a logora lwa lelapa le sebipo sa kgoro ya lelapa le le mo tikologong ya Taberenakele le aletare le megala ya lone le tiro yotlhe ya teng.
27Boora Kahathe ke losika lwa Baamerame le losika lwa Baisehare le losika lwa Baheberone le losika lwa Bausiele. Ke tsona ditshika tsa Bakahathe. 28Ba ba badilweng ba bone ka fa palong ya ba batonanyana botlhe go simolola ka ba kgwedi e le nngwe le bomogoloa-bone ke ba le 8 600. Ba tlhokomela tirelo ya Felo-ga-Boitshepo. 29A ba ditshika tsa Bakahathe ba thibelele ka fa lotlhakoreng lwa borwa lwa Taberenakele. 30Kgosana ya kgotla ya ditshika tsa Bakahathe ke Elisafane morwa Usiele.
31Tshwanelo ya bone ke go tlhokomela Letlole le tafole le setlhomo le dialetare le didiri tsa Felo-ga-Boitshepo tse ba direlang ka tsona le lesire la Felo-ga-Boitshepotshepo le tiro yotlhe ya teng.
32Tlhogo ya dikgosana tsa Balefi ke Eleasare morwa Arone, moperesiti; ke ene mookamedi wa ba ba tlhokomelang tirelo ya Felo-ga-Boitshepo.
33Boora Merari ke losika lwa Bamagedi le losika lwa Bamuši. Ke tsona ditshika tsa Bamerari. 34Ba ba badilweng ba bone ka fa palong ya ba batonanyana botlhe go simolola ka ba kgwedi e le nngwe le bomogoloa-bone ke ba le 6 200. 35Kgosana ya kgotla ya ditshika tsa Bamerari ke Suriele morwa Abigaile; a ba thibelele ka fa lotlhakoreng lwa bokone lwa Taberenakele. 36Boora Merari ba ne ba laetswe go tlhokomela dipati tsa Taberenakele le mephakarego ya yona le maotwana a yona le ditlhako tsa yona le didiri tsotlhe tsa teng le tiro yotlhe ya teng 37le maotwana a lelapa tikologong le ditlhako tsa ona le dimapo tsa ona le megala ya ona.
38Ba ba thibelelang fa pele ga Tente ya Boipontsho ntlheng ya botlhabatsatsi ke Moše le Arone le bomorwawe ba ba tlhokomelang tirelo ya Felo-ga-Boitshepo, e bong tirelo e e tshwanetseng Baiseraele. Mme fa o sele a atamela a a bolawe. 39Botlhe ba ba badilweng ba Balefi ba ba badilweng ke Moše le Arone ka fa taelong ya Morena, ba batonanyana botlhe go simolola ka ba kgwedi e le nngwe le bomogoloa-bone ke ba le 22 000.
40Mme Morena a raya Moše a re: “Bala ba batonanyana botlhe ba e leng batsalwapele ba Baiseraele go simolola ka ba kgwedi e le nngwe le bomogoloa-bone, o tsee palo ya maina a bone. 41Mme nna Morena o ntseele Balefi mo boemong jwa bomorwa Baiseraele botlhe ba ba tsetsweng pele le diruiwa tsa Balefi mo boemong jwa maitibolo otlhe a diruiwa tsa Baiseraele.” 42Ke fa Moše a bala bomorwa Baiseraele botlhe ba ba tsetsweng pele jaaka Morena a mo laetse. 43Jaanong ba batonanyana botlhe ba ba tsetsweng pele ka fa palong ya maina go simolola ka ba kgwedi e le nngwe le bomogoloa-bone, ka fa ba badilweng ka teng ba ne ba le 22 273.
44Morena a ba a raya Moše a re: 45“Tsaya Balefi mo boemong jwa bomorwa Baiseraele botlhe ba ba tsetsweng pele le diruiwa tsa Balefi mo boemong jwa diruiwa tsa bone gore Balefi e nne ba me; ke nna Morena. 46Fa e le tlhwatlhwa ya kgololo ya ba le 273 ba batsalwapele ba Baiseraele ba ba fetang palo ya Balefi, 47o tsee dišekele di le tlhano boemong jwa tlhogo ya motho, o tsee dišekele tsa Felo-ga-Boitshepo: šekele ke digera di le 20. 48Mme madi ao o a nee Arone le bomorwawe e le a kgololo ya ba ba fetileng palo ya Balefi mo go bone.” 49Ke fa Moše a tsaya madi a kgololo mo go ba ba fetang palo ya ba ba golotsweng ke Balefi ka go ba emela. 50A tsaya madi a dišekele di le 1 365 tsa Felo-ga-Boitshepo mo go bomorwa Baiseraele ba ba tsetsweng pele. 51Mme madi ao a kgololo Moše a a naya Arone le bomorwawe ka fa Morena a mo laetseng ka teng.


text: 4 Fa Morena a lemoga gore Bafarasai ba ne ba utlwile gore o* ne a dira barutwa ba bantsi go feta Johane e bile a ba kolobetsa,+2 le fa gone Jesu ka boene a ne a sa kolobetse mme go kolobetsa barutwa ba gagwe,3 o ne a tswa kwa Judea mme a ya kwa Galalea gape.4 Mme go ne go tlhokega gore a ralale Samarea.5 Ka jalo, o ne a tla mo motseng mongwe wa Samarea o o bidiwang Sikara, gaufi le tshimo e Jakobe a neng a e file morwawe e bong Josefa.+6 Tota e bile, sediba sa ga Jakobe se ne se le koo.+ Jaanong Jesu o ne a ntse fa sedibeng* seo a lapisitswe ke loeto. E ne e ka nna ka 12:00 motshegare.*7 Mosadi mongwe wa kwa Samarea o ne a tla go ga metsi. Jesu o ne a mo raya a re: “Ntshiele metsi.”8 (Barutwa ba gagwe ba ne ba ile kwa motseng go ya go reka dijo.)9 Ka jalo, mosadi wa Mosamarea o ne a mo raya a re: “Go tla jang gore wena o le Mojuda o bo o nkopa gore ke go siele metsi, mme nna ke le mosadi wa Mosamarea?” (Gonne Bajuda ga ba dirisane le Basamarea.)+10 Jesu o ne a mo araba a re: “Fa o ne o itsile mpho ya mahala ya Modimo+ le gore ke mang yo o go rayang a re, ‘Ntshiele metsi,’ o ka bo o kopile ene gore a go siele, mme a ka bo a go neile metsi a botshelo.”+11 Mosadi yoo o ne a mo raya a re: “Rra, ga o na le kgamelo ya go gelela metsi, e bile sediba se kwa teng. Jaanong metsi ao a botshelo o a tsaya kae?12 Ga o mogolo go feta rraaronamogolo Jakobe, yo o neng a re fa sediba seno le yo ene le bomorwawe le dikgomo tsa gagwe ba neng ba nwa mo go sone, gakere?”13 Jesu o ne a mo araba a re: “Mongwe le mongwe yo o nwang metsi ano o tla nyorwa gape.14 Ope fela yo o nwang metsi a ke tla mo a nayang ga a kitla a nyorwa gotlhelele,+ mme metsi a ke tla mo a nayang a tla nna jaaka metsi a motswedi mo go ene a a mo nayang botshelo jo bo sa khutleng.”+15 Mosadi yoo o ne a mo raya a re: “Rra, ntshiele metsi ao, gore ke se ka ka tlhola ke nyorwa le gore ke se ka ka nna ke tla fano go tla go ga metsi.”16 Jesu o ne a mo raya a re: “Tsamaya o ye go bitsa monna wa gago mme lo tle kwano.”17 Mosadi yoo o ne a mo raya a re: “Ga ke na monna.” Jesu o ne a mo raya a re: “O bua boammaaruri fa o re, ‘Ga ke na monna.’18 Gonne o nnile le banna ba le batlhano, mme monna yo gone jaanong o nang le ene ga se monna wa gago. Se o se buileng ke boammaaruri.”19 Mosadi yoo o ne a mo raya a re: “Rra, ke a bona gore o moporofeti.+20 Borraaronamogolo ba ne ba obamela Modimo mo thabeng eno, mme lona lwa re Jerusalema ke lone lefelo le batho ba tshwanetseng go mo obamela kwa go lone.”+21 Jesu o ne a mo raya a re: “Ammaaruri ke a go bolelela, nako e etla e lo se kitlang lo obamela Rara mo thabeng eno kgotsa kwa Jerusalema.22 Lona lo obamela se lo sa se itseng;+ rona re obamela se re se itseng, ka gonne poloko e simologa ka Bajuda.+23 Le fa go ntse jalo, nako e etla, le jaanong e fitlhile, e mo go yone baobamedi ba boammaaruri ba tla obamelang Rara ka moya le ka boammaaruri, ka gonne eleruri, Rara o batla ba ba ntseng jalo gore ba mo obamele.+24 Modimo ke Moya,+ mme ba ba mo obamelang ba tshwanetse go mo obamela ka moya le ka boammaaruri.”+25 Mosadi yoo o ne a mo raya a re: “Ke a itse gore Mesia o etla, ene yo o bidiwang Keresete. Fa yoo a goroga, o tla re tlhalosetsa dilo tsotlhe.”26 Jesu o ne a mo raya a re: “Nna yo ke buang le wena, ke nna ene.”+27 Ka yone nako eo, barutwa ba gagwe ba ne ba goroga, mme ba ne ba gakgametse ka gonne o ne a bua le mosadi. Mme gone, ga go na ope yo o ileng a re: “O batlang?” kgotsa “Ke ka ntlha yang fa o bua le mosadi yono?”28 Mosadi yoo o ne a tlogela nkgo ya gagwe ya metsi mme a ya kwa motseng a bo a raya batho a re:29 “Tlang, a re yeng lo ye go bona monna yo o mpoleletseng sengwe le sengwe se ke se dirileng. A gongwe e ka tswa e le ene Keresete?”30 Ba ne ba tswa mo motseng mme ba ya kwa go ene.31 Mo nakong eno, barutwa ba ne ba ntse ba mo kopa ba re: “Rabi,+ a ko o je.”32 Le fa go ntse jalo, o ne a ba raya a re: “Ke setse ke na le dijo, mme ga lo itse gore dijo tseo ke eng.”33 Ka jalo, barutwa ba ne ba raana ba re: “Ga go na ope yo o mo tliseditseng dijo gore a je, gakere?”34 Jesu o ne a ba raya a re: “Dijo tsa me ke go dira thato ya yo o nthomileng+ le go wetsa tiro ya gagwe.+35 A ga lo re go setse dikgwedi di le nnê pele ga thobo e tla? Bonang! Ke lo raya ke re: Tsholetsang matlho a lona mme lo bone gore masimo a masweu go ka robiwa.+36 Morobi o setse a amogela dituelo tsa gagwe e bile o kgetla maungo a botshelo jo bo sa khutleng, gore mojadi le morobi ba tle ba itumele mmogo.+37 Mo ntlheng eno, mafoko ano a boammaaruri: Yo mongwe ke mojadi mme yo mongwe ke morobi.38 Ke lo rometse gore lo ye go roba se lo sa se berekelang ka natla. Ba bangwe ba dirile ka natla, mme lona lo solegetswe molemo ke se ba se bereketseng ka natla.”39 Bontsi jwa Basamarea ba ba tswang kwa motseng oo ba ne ba dumela mo go ene ka ntlha ya se mosadi yoo a neng a ba bolelela sone a re: “O mpoleletse dilo tsotlhe tse ke di dirileng.”+40 Ka jalo, e rile Basamarea bao ba tla kwa go ene, ba ne ba mo kopa gore a nne le bone, mme o ne a nna koo malatsi a le mabedi.41 Ka ntlha ya seo, batho ba bangwe ba bantsi ba ne ba dumela mo go ene ka ntlha ya se a neng a se bua,42 mme ba ne ba raya mosadi yoo ba re: “Ga re tlhole re dumela ka ntlha ya se o neng wa se bua; ka gonne re mo ikutlwetse ka borona mme re a itse gore ruri monna yono ke mmoloki wa lefatshe.”+43 Morago ga malatsi ao a mabedi, o ne a tswa koo a ya kwa Galalea.44 Le fa go ntse jalo, Jesu ka boene o ne a re moporofeti ga a tlotliwe mo nageng ya gagabo.+45 Ka jalo, fa a goroga kwa Galalea, Bagalalea ba ne ba mo amogela, ka gonne ba ne ba bone dilo tsotlhe tse a neng a di dirile kwa moletlong kwa Jerusalema,+ ka gonne le bone ba ne ba le teng kwa moletlong oo.+46 Go tswa foo, o ne a ya gape kwa Kana wa Galalea, kwa a neng a fetotse metsi gore a nne beine gone.+ Jaanong go ne go na le modiredimogolo mongwe wa kgosi kwa Kaperenama yo morwawe a neng a lwala.47 E rile monna yono a utlwa gore Jesu o ne a dule kwa Judea a tlile mo Galalea, o ne a ya kwa go ene mme a mo kopa gore a tle go fodisa morwawe, ka gonne o ne a tloga a swa.48 Mme Jesu o ne a mo raya a re: “Fa lo sa bone ditshupo le dikgakgamatso, ga lo kitla lo dumela.”+49 Modiredimogolo wa kgosi o ne a mo raya a re: “Morena, itlhaganele pele ga ngwanake yo mmotlana a swa.”50 Jesu o ne a mo raya a re: “Tsamaya; morwao o fodile.”*+ Monna yoo o ne a dumela se Jesu a neng a se mmolelela, mme o ne a tsamaya.51 Mme fa a ntse a le mo tseleng a ya gae, batlhanka ba gagwe ba ne ba mo kgatlhantsha mme ba mmolelela gore mosimane wa gagwe o fodile.*52 Ka jalo, o ne a ba botsa gore o fodile ka ura efe. Ba ne ba mo raya ba re: “Letshoroma le ne la mo tlogela maabane mo e ka nnang ka 1:00 motshegare.”*53 Foo rre yoo o ne a lemoga gore e ne e le ka yone ura e Jesu a neng a mo raya a re: “Morwao o fodile.”*+ Ka jalo, ene le botlhe ba ba nnang mo ntlong ya gagwe ba ne ba dumela mo go Jesu.54 Eno e ne e le kgakgamatso ya bobedi+ e Jesu a neng a e dira fa a ne a tlile mo Galalea a tswa kwa Judea.


text:
101Morena a ba a raya Moše a re: “Yaa kwa go Farao; gonne ke thatafaditse pelo ya gagwe le dipelo tsa batlhanka ba gagwe gore ke dirafatse ditshupo tsa me tseo mo gare ga bone. 2Le gona o bolelele bana ba gago le bana ba bana ba gago ka fa ke bonaditseng thata ya me mo go Baegepeto ka teng le ditshupo tsa me tse ke di dirileng mo go bone gore lo tle lo itse, fa e le nna Morena.”
3Moše le Arone ba ya kwa go Farao, ba mo raya ba re: “Morena, Modimo wa Bahebere, o bua jaana a re: ‘O tla gana goleele go le kae go ikokobetsa fa pele ga me? Lesa morafe wa me, o ye go ntirela!
4Gonne fa o gana go naya morafe wa me tsela, ke tla tlisa tsie mo nageng ya gago kamoso. 5E tla khurumetsa lefatshe lotlhe, fa motho a tla beng a palelwe ke go bona mmu; e tla ja masalela a a setseng a lo a tlogeletsweng ke sefako, e ja ditlhare tsotlhe tse di lo ungwelang kwa nageng. 6E tla tlala mo matlong a gago le mo matlong a batlhanka botlhe ba gago le mo matlong a Baegepeto botlhe; e le tsie e borraago le borraago-mogolo ba iseng ba ke ba e bone, fa e sale ba nna mo lefatsheng go fitlha letsatsing la kajeno.’ ” Ke fa a retologa, a tswa, a tlogela Farao.
7Batlhanka ba ga Farao ba sala ba mo raya ba re: “Monna yo, o tla re isa mo tatlhegong goleele go le kae? Lesa batho bao ba direle Morena, Modimo wa bone! A ga o ise o lemoge gore Egepeto o tla wela mo tatlhegong?”
8Moše le Arone ba busediwa gape kwa go Farao, mme a ba raya a re: “Yaang lo direle Morena Modimo wa lona! Mme go tla tsamaya bomang?”
9Moše a araba a re: “Re tla tsamaya le bana ba rona le batsofe ba rona, re tsamaya le bomorwaa-rona le bomorwadia-rona, re na le matsomane a rona le metlhape ya rona; gonne ke moletlo wa Morena mo go rona.”
10Farao a ba raya a re: “A Morena a nne le lona, fa nka lo lesa go tsamaya, lona le bana ba lona! Itiseng, lo ikaeletse go dira bosula! 11Legoka! A go tsamae lona banna fela, lo direle Morena; gonne ke sona se lo se eleditseng.” Mme ba lelekwa fa pele ga Farao.
12Morena a raya Moše a re: “Tsholeletsa lefatshe la Egepeto letsogo gore tsie e tle mo go lone, e je dimela tsotlhe tsa lefatshe tse sefako se di sadisitseng.”
13Moše a tsholeletsa lefatshe la Egepeto thobane ya gagwe; ke fa Morena a fokisa phefo ya botlhabatsatsi mo lefatsheng ka letsatsi leo le bosigo jotlhe. Ya re bo sa, phefo ya botlhabatsatsi ya tlisa tsie. 14Tsie ya tlala ka lefatshe lotlhe la Egepeto, ya nna mo nageng yotlhe eo, e le segopa se segolo thata, se pele ga sona go iseng go ke go tle tsie e e kana ka yona; le gona morago ga sona ga e kitla e tlhola e tla gape e le kalo. 15Ya khurumetsa lefatshe lotlhe, mo lefatshe le se kang la tlhola le bonala; ya ja dimela tsotlhe tsa lefatshe le maungo otlhe a ditlhare tse di sadisitsweng ke sefako; ga se ka ga sala botala bope mo ditlhareng le mo go tse di medileng tsa naga mo lefatsheng lotlhe la Egepeto.
16Ke fa Farao a bitsa Moše le Arone ka potlako a re: “Ke leofetse Morena, Modimo wa lona, le lona ke lo leofetse.
17Mme jaanong a ko lo itshwarele boleo jwa me gangwe fela e le la bofelo, lo rapele Morena Modimo wa lona gore a tlose loso loo mo go nna.”
1 Sam. 12:19
18Jaanong Moše a tswa, a tlogela Farao, a rapela Morena.
19Mme Morena a sokolola phefo, a fokisa phefo e kgolo thata ya bophirimatsatsi; ya tsaya tsie, ya e latlhela kwa Lewatleng la Motlhaka, ga se ka ga sala tsie epe mo nageng yotlhe ya Egepeto. 20Mme Morena a thatafatsa pelo ya ga Farao gore a se lese Baiseraele go tsamaya.
21Morena a ba a raya Moše a re: “Tsholeletsa letsogo kwa godimo gore go nne lefifi mo lefatsheng la Egepeto le e keteng motho a ka le tshwara ka seatla.” 22Moše a tsholeletsa letsogo kwa godimo, ga nna lefifi le lentshontsho mo lefatsheng lotlhe la Egepeto malatsi a le mararo. 23Batho ba bo ba sa bonane; motho a se ka a nanoga fa a ntseng teng malatsi a le mararo. Mme Baiseraele bone ba ntse ba na le lesedi fa ba agileng teng.
24Jaanong Farao a bitsa Moše a re: “Yaang lo direle Morena. Fela dinku tsa lona le dikgomo tsa lona lo di tlogele. A bana ba lona ba tsamae le lona.”
25Moše a gana a re: “Tota le wena o tshwanetse go re naya diruiwa tsa ditlhabelo tsa tebogo le phiso gore di ye le rona, re tle re direle Morena, Modimo wa rona, ka tsona. 26Gape, diruiwa tsa rona le tsona di tshwanetse go ya le rona, go se ka ga sala le e seng e le nngwe fela. Gonne re tlhola mo go tsona tse re tla direlang Morena Modimo wa rona ka tsona. Kana rona ga re itse tse re tshwanetseng go direla Morena ka tsona, re ise re fitlhe teng.”
27Mme Morena a thatafatsa pelo ya ga Farao, a se ka a rata go ba naya tsela.
28Farao a mo raya a re: “Tsamaya o ntlogele, o itise gore o se ka wa bona sefatlhego sa me gape; gonne ka letsatsi le o bonang sefatlhego sa me ka lone, o tla swa.”
29Moše a araba a re: “O buile, go siame! Ga nkitla ke tlhola ke bona sefatlhego sa gago.”


text:
181Morena a ba a iponatsa mo go ene kwa ditlhareng tsa metherebinthe tsa ga Mamere, a ntse fa mojakong wa tente go le motshegare ka selebalo. 2Ya re a tsholetsa matlho, a bona banna ba le bararo ba eme fa pele ga gagwe. Fa a ba bona, a tloga fa mojakong wa tente, a akofa go ba kgatlhantsha, a inamela fa fatshe
3a re: “Morena, fa ke bonye bopelotlhomogi mo matlhong a gago, a ko o se fete motlhanka wa gago. 4A go ko go tlisiwe metsinyana gore lo tlhape dinao, lo be lo ikhutse fa tlase ga setlhare. 5Ke tla lo tlisetsa thathana ya bogobe gore lo lapolose dipelo tsa lona. Morago ga moo lo ka feta. Gonne ke ka moo lo fapogetseng kwa motlhankeng wa lona.” Ba araba ba re: “Dira ka fa o buileng ka teng.”
6Ke fa Aborahame a itlhaganela, a ya mo tenteng kwa go Sara a re: “Akofa o tsee dielo di le tharo tsa bupe jo bosweu, o dube, o bese dinkgwe.” 7Aborahame a ba a sianela kwa dikgomong, a tlhaola namane e e boruma e e siameng, a e neela motlhanka; mme ene a e tlhaba ka bonako. 8Jaanong a tsaya mašwi a madila le a lobese le namane e a e apeileng, a di baya fa pele ga bona, ene a ntse a eme fa go bone fa tlase ga setlhare fa ba ja.
9Ke fa ba mmotsa ba re: “Sara mosadi wa gago o kae?” A araba a re: “O ka mo tenteng.”
10Morena a ba a re: “Ke tla ba ke boela kwano go wena isago ka nako e, ke fitlhela Sara, mosadi wa gago, a na le ngwana wa mosimane.” Sara o ne a ntse a reeditse a le fa mojakong wa tente fa morago ga gagwe.
Baroma 9:9
11Kana Aborahame le Sara ba ne ba tsofetse, ba godile thata; mokgwa wa sesadi o sa tlhole o dirafalela Sara. 12Ka moo Sara a tshegela mo pelong a re: “A nka utlwa monate wa lorato ke setse ke onetse, le morena wa me a tsofetse?”
1 Pet. 3:6
13Ke fa Morena a botsa Aborahame a re: “Sara o tshegang a re: ‘A ruri nka belega ke setse ke tsofetse?’ 14A go na le sengwe se se ka palelang Morena? Isago ka nako e e beilweng ke tla boela kwano go wena; foo Sara o tla bo a na le ngwana wa mosimane.”
15Ke fa Sara a latola a re: “Ga ke a tshega!” A re jalo gonne a boifa. Mme ene a re: “Nnyaya! O tshegile.”
16Banna bao ba nanoga, ba tloga teng. Ya re ba lebile Sotoma, Aborahame a ntse a na nabo, a ba felegetsa, 17Morena a akanya a re: “A nka lobela Aborahame se ke tla se dirang ne? 18Etswe Aborahame a tla nna setšhaba se segolo se se thata tota, le gona ditšhaba tsotlhe tsa lefatshe di tla tshegofadiwa ka ene; 19gonne ke mo tlhophile gore a laele bana ba gagwe le ba lapa la gagwe morago ga gagwe gore ba sepele mo tseleng ya Morena, ba dire ka tshiamo le ka tshwanelo gore Morena a tle a tlisetse Aborahame tse a di mo solofeditseng.”
32:46
20Ke fa Morena a re: “Go na le selelo se segolo ka ga Sotoma le Gomora; ruri maleo a bone a magolo thata.
21Ke rata go fologa, ka bona gore a ba dirile gotlhe ka fa selelong se se tlileng kwa go nna ka ga bone gongwe nnyaya; ke rata go itse.”
Pes. 34:16,17
22Banna ba tloga foo, ba ya kwa Sotoma; Aborahame a sala a eme fa pele ga Morena.
23Aborahame a atamela, a botsa a re: “A o tla fedisa mosiami le moikepi?
2 Sam. 24:17
24Ka gongwe go ka nna le basiami ba le 50 mo motseng oo. A le bone o tla ba nyeletsa, o se ke o itshwarele felo foo ka ntlha ya basiami ba ba 50 ba ba mo go ona? 25A go nne kgakala nao go dira jalo, go bolaya mosiami mmogo le moikepi gore mosiami a dirafalelwe ke tse di dirafalelang moikepi! Gona moo a go nne kgakala nao! A moatlhodi wa lefatshe lotlhe ga a nke a dira ka tshiamo?”
26Morena a re: “Fa nka fitlhela basiami ba le 50 mo motseng wa Sotoma, ke tla itshwarela felo gotlhe ka ntlha ya bone.”
Math. 24:22
Hes. 22:30
27Aborahame a bua gape a re: “A ko o bone, ke nameditse pelo go bua le Morena, le fa ke le lerole le molora fela. 28Motlha ope mo basiaming ba le 50 go ka tlhaela ba le batlhano. Jaanong a o tla senya motse otlhe ka ntlha ya ba batlhano ba?” A araba a re: “Ga nka ke ka o senya fa ke fitlhela ba le 45 teng.”
29A tswelela pele gape go bua nae a re: “E ka re gongwe ga fitlhelwa ba le 40 gona.” Mme a re: “Ga nka ke ka dira jalo ka ntlha ya ba ba 40.”
30A ba a re: “Ka thapelo, a Morena a se ka a galefa fa ke bua gape: Ka gongwe go tla fitlhelwa ba le 30 gona.” Mme a re: “Ga nka ke ka dira jalo fa ke fitlhela ba ba 30 gona.”
31A bua gape a re: “A ko o bone, ke nameditse pelo go bua le Morena. Motlhamongwe go tla fitlhelwa ba le 20 teng.” Mme a re: “Ga nka ke ka ba senya ka ntlha ya ba ba 20.”
32A ba a re: “Ka thapelo, a Morena a se ka a galefa. Nte ke bue gangwe fela: Gongwe go tla fitlhelwa ba le some fela gona.” Mme a re: “Ga nkitla ke ba senya ka ntlha ya ba ba some.” 33Jaanong a tsamaya Morena, a sena go bua le Aborahame. Aborahame ene a boela kwa gae.


text:
31A tatlhego wee ya motse wa pheretlhego o o tletseng maswe, o o gatelelang! 2Ga o utlwe lentswe la ope, ga o amogele kgalemelo, ga o ikanye Morena, ga o atamele Modimo wa ona. 3Dikgosana tsa ona tse di mo teng ga ona ke ditau tse di dumang; baatlhodi ba ona ke diphiri tse di tlang ka lotlatlana, tse di sa ipeeleng sepe sa letsatsi la ka moso. 4Baporofeti ba ona ke difafalele fela; ke banna ba bolotsana; baperesiti ba ona ba itshepolotse Felo-fa-go-Boitshepo, ba sokamisa molao.
5Morena o siame mo teng ga ona, ga a dire tshiamololo. O ntshetsa tshiamo ya gagwe mo leseding mo mosong mongwe le mongwe, e sa tlhokafale, mme mosiamolodi ga a itse ditlhong.
6“Ke nyeleditse ditšhaba, dikago tsa tsone tsa phemelo di sentswe; ka dira mekgwatha ya tsona mafelo a bodutu fa go sa tsamaeng ope; metse ya tsona e fetotswe matlotla a a se nang ope, a a se nang monni. 7Ke buile ka re: ‘Ruri, o tla mpoifa, o amogela kgalemelo, matlho a ona a sa timelelwe ke tsotlhe tse ke di o laetseng’ – mme ruri, ba tlhoafaletse go senya ditiro tsotlhe tsa bone.”
8Morena a re: “Ka ntlha ya moo nteteng go fitlha letsatsing le ke tla tsogelang thopo ka lone; gonne katlholo ya me ke go phutha ditšhaba gore ke kgobokanye magosi go goromeletsa kgalefo ya me mo go tsona le bogale jwa me jotlhe jo bo tukang; gonne lefatshe lotlhe le tla jewa ke molelo wa lefufa la me.
9“Gonne foo ke tla naya merafe melomo e e itshekileng gore ba bitse leina la Morena botlhe, ba mo direle ka go goga mmogo. 10Barapedi ba phuthego ya me e e phatlaletseng ba tla ntlisetsa tshupelo, ba tswa kwa moseja ga dinoka tsa Ethiopia.
Dit. 8:27
Jes. 11:10-12
Joh. 10:16
11:5
11Ka letsatsi leo ga o nke o tlhajwa ke ditlhong ka ntlha ya ditiro tsotlhe tsa gago tse o nteofetseng ka tsona; gonne foo ke tla bo ke tlositse ba ga eno ba ba duduetsang ka boikgantsho mo go wena gore o se ka wa tlhola o ikgodisa mo thabeng e e boitshepo ya me. 12Ke tla sadisa morafe o o patikegileng, o o tlhomolang pelo mo go wena; bone ba tla ikanya leina la Morena.
13Masalela a Iseraele ga a nke a dira tshiamololo le e seng go bua maaka; loleme lo lo tsietsang ga lo nke lo fitlhelwa mo melomong ya bone; ee, bone ba tla ja ba robala, go se yo a ba tshosang.”
14Ipele, morwadia Sione,
opang mokgosi, lona Baiseraele;
itumele o duduetse
ka pelo yotlhe,
morwadia Jerusalema!
15Morena o tlositse
dipetso tsa gago,
a leleka mmaba wa gago;
kgosi ya Iseraele,
e leng Morena, o na nao;
ga o nke o tlhola o bona bosula
bope.
16Ka letsatsi leo
go tla tewa Jerusalema go twe:
“Se boife! Sione,
a diatla tsa gago
di se ka tsa repa!
17Morena, Modimo wa gago,
o na nao,
ke seganka se se pholosang;
o tla go thabela ka boitumelo,
a ritibala mo loratong lwa gagwe;
o tla go tlhabela mokgosi
wa tuduetso.”
18“Ke tla phutha
ba ba hutsafetseng,
ka ba le kgakala le moletlo;
gonne ke ba ga eno;
ba rwala morwalo wa nyatsego
o o bokete.
19Bonang, botlhe
ba ba go bogisang
ke tla ba otla ka sebaka seo;
ke tla thusa ba ba tlhotsang,
ke phutha ba ba lelekilweng,
ke ba dira ba ba tlotlwang,
ke tumisa leina la bone
mo lefatsheng lengwe le lengwe
le ba neng ba nyatsega
mo go lone.
20Ka sebaka seo ke tla lo tlisa,
ee, ka sebaka se
ke tla lo phuthang ka sona.
Gonne ke tla lo dira
tumiso le pako
mo merafeng yotlhe ya lefatshe,
fa ke busetsa batshwarwi ba lona
kwa gae
fa pele ga matlho a lona,”
go bua Morena.


text:
Kereke ya nnete ya ga Jeso
"Kereke ya nnete ya ga Jeso" ke kereke e e ikemetseng ka nosi e e simolotseng kwa toropong ya Beijing, kwa China ka ngwaga wa 1917. Gompieno e na le maloko a le sedikadike le sephatlo mo mafatsheng a le masome a mane mo dikontinenteng di le thataro. Kereke e ke ya mothale wa Sekeresete sa Sepentekosete se se simolotseng mo seketeng sa dingwaga se se fetileng se rogwa. Kereke e gape e dumela mo tumeding ya sengwefela (tumelo ya leina la ga Jeso). Ka ngwaga wa 1997, kereke e e ne ya simololwa kwa Aforika Borwa. Ba ikaelela go rera dikgang tse di molemo mo lefatsheng lotlhe pele ga go tla ga bobedi ga ga Jeso Keresete. Dipinagare tse di lesome tsa thuto ya kereke e ke tse di latelang:
- Moya o o boitshepo: "Go bua ka maleme go supa go amogela moya o boitshepo, mme go solofetsa go tsena kwa Legodimong."
- Kolobetso: "Go kolobediwa ka meetse ke sakeramente e re lebalediwang ka yone melato mme ra tsalwa sentšha. Kolobetso e direlwa mo meetseng: e ka nna mo nokeng kgotsa kwa lewatle. Mokolobetsi, ene, o tshwanetse a bo a setse a kolobeditswe, mme o tla eta tiro eno kwa pele mo leineng la Jesu Kriste. Mokolobediwa o tshwanetse a inwe mo meetseng gotlhelele, a inamisitse thlogo mme sefatlhego sa gagwe se lebile kwa tlase."
- Go tlhapisa dinao: "Sakeramente ya go thlapa dinao e re letla go tsea karolo mo botshelong jwa Jesu Kriste. E re gakolosa ka dinako tsotlhe gore re tshwanetse re nne le lerato, re nne ba boitshepo, re tshwarele ba ba re senyeditseng mme re fe nako le matsogo a rona go direla Modimo. Mongwe le mongwe o a kolobeditsweng o tshwannwa ke go thlapa dinao tsa gagwe mo leineng la Mora Jesu Kriste. Fa go kgonega, batsea karolo mo sakeramenteng ba ka thlapisana dinao."
- Selalelo
- Letsatsi la Sabata: "Letsatsi la Sabata, lone la bosupa, ke le le boitshepo, mme le segofaditswe ke Modimo. Re a le thlompha, mme ka lone, re ikgopotsa letsatsi leo Modimo a thlodileng lefatshe ka lone, le tshwarelo ya melato, le botshelo jo bo sa feleng."
- Jeso Keresete: Jeso Keresete, Lefoko le le nnileng nama, o sule mo mokgorong go rekolola baleofi, a tsoga mo baswing mo letsatsing la boraro mme a tlhatlogela kwa legodimong. Ke ene Mmoloki fela wa batho, Motlhodi wa legodi le lefatshe le Modimo wa nneke a le nosi.
- Baebele e e boitshepo: Baebele e e Boitshepo, e e nang le Kgolagano e Kgologolo le e Ntšha, e tlhotlheleditswe ke Modimo, e le lefoko le le boammaaruri le seelo sa botshelo jwa Sekeresete.
- Poloko (pholoso): Poloko e bonwa ka tshegofatso ya Modimo ka tumelo. Badumedi ba tshwanetse go ikaega ka Moya o o Boitshepo go latela boitshepo, go tlotla Modimo le go rata batho.
- Kereke
- Katlholo ya bofelo


text:
41Ke ka ntlha ya moo re sa lapeng, ka re na le tirelo eo ka fa kutlwelong-botlhoko e re e diretsweng,
1 Bakor. 7:25
2mme re baketse tse di fitlhegileng tsa ditlhong, ka re sa tsamae mo boferefereng, le e seng go sokamisa Lefoko la Modimo; mme ka go bonatsa boammaaruri re ntse re itshupetsa digakolodi tsotlhe tsa batho fa pele ga Modimo.
1 Bathes. 2:5
3Mme le fa Efangele ya rona e ka ne e siregile, e tla bo e siregile fela mo go ba ba latlhegang,
4e bong bone ba ba sa dumeleng, ba modimo wa lefatshe leno o foufaditseng maikutlo a bone, gore lesedi la Efangele ya kgalalelo ya ga Keresete, yo e leng setshwano sa Modimo, le se ka la ba bonegela.
5Gonne ga re rere ka ga rona, re rera Keresete Jesu gore ke ene Morena, le gore rona re batlhanka ba lona ka ntlha ya ga Jesu;
6gonne Modimo o o rileng: “A lesedi le phatsime mo lefifing!” ke ona o o sedifaditseng dipelo tsa rona, e le go bonesiwa go ka lemoga kgalalelo ya Modimo mo sefatlhegong sa ga Jesu Keresete.
2 Bakor. 3:18
7Mme khumo eo re e tshotse ka dinkgwana tsa letsopa, gore thata e kgolo bogolo e nne ya Modimo, e seng e e tswang mo go rona.
8Re gatelelwa ntlheng tsotlhe, mme ga re felelwe; re a tlalediwa, mme ga re tlhoboge;
7:5
9re a bogisiwa, mme ga re latlhwe; re a digwa, mme ga re nyelele; 10re tsamaya re ntse re apere go swa ga Jesu mo mebeleng gore le go tshela ga Jesu go bonale mo mebeleng ya rona;
11gonne rona ba re tshelang re ntse re neelwa mo losong ka ntlha ya ga Jesu gore le go tshela ga Jesu go bonale mo nameng ya rona e e swang.
12Jalo he, loso lo dira mo go rona, mme botshelo bo dira mo go lona.
13Mme jaanong, ka re na le mowa ona oo wa tumelo, jaaka go kwadilwe ga twe: “Ke dumetse, ke ka moo ke buileng,” le rona re a dumela; ka moo re bile re a bua,
14ka re itse gore ona o o tsositseng Morena Jesu, le rona o tla re tsosa le Jesu le go re emisa fa pele ga ona le lona.
15Gonne dilo tsotlhe tse, di dirafala ka ntlha ya lona, gore bopelotlhomogi jo bo totileng ka ba bantsi ba ba pholosiwang bo godise tebogo go galaletsa Modimo.
16Ke ka moo re sa nyemeng moko. Mme le fa bomotho jwa rona jwa ka kwa ntle bo fedisiwa, jo bo kwa teng jone bo ntšhwafadiwa ka letsatsi le letsatsi;
Baef. 3:16
17gonne tlalelo ya rona e e botlhofo ya nako e khutshwane e re direla letlotlo le le sa khutleng le le gaisang tsotlhe la kgalalelo,
18ka re sa tlhokomele dilo tse di bonwang, mme re tlhokometse tse di sa bonweng; gonne dilo tse di bonwang di a feta, mme tse di sa bonweng tsona ke tsa bosakhutleng.


text:
The hon House Chairperson, the Minister, Comrade Mamoloko Ngubane, Comrade Deputy Minister, Fish
Mahlalela, the collective members of the Committee on Tourism, we are also taking this responsible to acknowledge amongst ourselves, the Chairperson of South African Tourism, Ms Yako, ladies and gentlemen and South Africans who are paying attention to this particular debate.
Setswana:
Gompieno ke letsatsi la matsalo la ga Solomon Mahlangu. Rotlhe re a itse bagaetsho gore Solomon Mahlangu ke yo mongwe wa digatlhamela masisi tsa kgaratlho kgolo tseneledi ya rona ya boset?haba mo nageng ya rona ya Aforikaborwa. Rotlhe re a itse gore Solomon Mahlangu o ne a ineela go lwela kgololosego go fitlhelela mmuso wa tlhaolele o mo tseela botshelo jo bo ka kwano. Re a re a mowa wa gagwe o robale ka kagiso.
Re le komiti re kopane ra dumalana ka bongwe fela jwa pelo gore, ledi le la lefapha le eleng dibilione dile 2,3; re tshwanetse ra netefatsa gore re dirisana le lefapha gore ledi le le dirisiwe sentle. Mo tirisanong ya lefapha re tlile go dirisana gape le Bojanala jwa Aforikaborwa. Mme fa re ne re dumalana re le komiti, re ne re sa moma melomo. Re shebisitse mabaka a eleng
gore ka fa tlase ga ona, go tshwanetse ga nna le tsamaiso e ya go netefatsa gore bojanala bo a natlafatsa mo nageng ya rona ya Aforikaborwa.
Selo sa ntlha batlotlegi se re neng sa re shebisisa ke gore, go ya ka mokgatlho wa tsamaiso ya bojanala mo lefatsheng, naga e leng gore e kwa setlhoeng ka go etelwa mo lefatsheng ke naga ya Spain. Selo sa bobedi se re neng ra se shebisisa, se o se tswang ko World Travel and Tourism Council, ke gore bojanala ke enngwe ya karolo ya ikonomi e e golang ka lebelo le le gaisang mo botshelong. Selo sa boraro se re neng ra se shebisisa ke gore, go ya ka World Economic Forum Travel and Tourism Competitive Index, rona re le Aforikaborwa, mo dinageng di le 136, rona re mo maemong a bo 53.
Jaanong, ke e nngwe ya mabaka a re neng re a shebisisa sentle jaaka komiti pele re dirisana le lefapha. Selo seo gape re dumalaneng ka sona ke gore Molaotheo e tla nna pilara e re ka itshegetsang ka yona go dira tiro ya rona jaaka komiti. Jaanong, re buile re le komiti gore ga re batle go tshwana le diila-kgaka dinwa-moro, tse eleng gore ga di rate kgaka mme di rata moro wa
kgaka e. Ebile re dumalane gape gore ga re ye go nna batho ba ba itshelang moriti o tsididi ka dikgwetlo tse o re ka tswang re lebane le tsona re le naga.
Jaanong re ne re re re bue bagaetsho re e tlhamalatsa mo pepeneneng gore, seo re ratang go se fitlhelela re le naga ya Aforikaborwa, ke go aga Aforikaborwa o o kopaneng wa temokerasi a sa tlhaole batho ba mmala, bong le nonoso ya ikonomi go tswela baagi botlhe mosola. Re dumalana le wena Tona ya rona gore, fa re dirisana mmogo, re tla kgona go fitlhelela tseo re ikaeletseng go di fitlhelela. Tsela kgopo ga e latse nageng. E re e tsamayang tsela ke ya motsopodia mme re matlafetse go fitlhela maitlhomo le maikaelelo magolo a rona.
Jaanong, re ne re re re itsise set?haba re le komiti gape gore ba o ba tlileng gore loma serota fa dingwaga di ntse di tswela pele, ba tshwanetse ba fitlhela e le gore kgang e ya bojanala re e baakantse, rona bao ba tlileng pele ga bona botshelong jo bo ka kwano. Ke ka ntlha eo re le komiti re dumalane ka bongwe fela jwa pelo gore fa re sena go dira tiro e re e dirang e, e tshwanetse ya bontsha tota gore re tlhaloganya sentle fa
motswana are; kgakakgolo ga kena mebala, mebala e di kgakaneng, re a be re raya eng gore bao batlang ko morago ga rona ba kgone go ungwelwa maungo ao re a jalang mo letsatsing la gompieno. Seo re se dira re tshwaragane ka bongwe fela jwa pelo le lefapha jaaka ke setse ke tlhalositse.
Bajanala fa batla ka kwano mo nageng ya rona, e nngwe ya dilo tse e leng gore ba tshwanetse ba itumelela tsona, ke tshireletso ya bona ka kwano mo nageng. Jaanong, re dumalane fela ka bongwe jwa pelo re le komiti gore ekete lefapha le ka dirisana le Lefapha la Tshireletso gore bajanala ba rona ba nne ka tshireletsego mo nageng e ya rona ya Aforikaborwa fa ba setse ba tlile ka kwano go tla go itumelela tseo re di dirang jaaka naga.
Jaanong le tla gopola bagaetsho gore fa re ne re kopane ko komiting, e nngwe ya mabaka a a tlhagisitseng gore go nne jaaka ekete bontsi jwa bajanala ga batle ka kwano mo nageng ya rona ya Aforikaborwa, ke magatwe- gatwe a tlhakatlhakano e e kaiwang gore gongwe e ka tlhagelela mabapi le kgang tsa mafatshe. Jaanong re ne re re kgang e ya lefatshe bagaetsho, re e tlhamalatse gore ke mosekaphofu wa gaabo yo o sa sweng lentswe.
Jaanong, mabaka a marataro a e leng gore ke ne kere ke a tlhalose ka bokhutshwane fela a re tshwanetseng re a tlhalosetsa bao eketeng ba nale ketsaetsego ya go tla mo nageng ya rona ya Aforikaborwa jaaka bajanala e e tsamaisanang le kgang e ya lefatshe. Lebaka la ntlha ke gore rona maAforikaborwa re batho ba ba dirang dilo ka maikarabelo. Lebaka la bobedi ke gore jaaka Tautona a setse a tlhalositse maloba, rona re le Aforikaborwa re sala Molaotheo morago. Lebaka la boraro ke gore kgang e ya lefatshe re tlile go e dira ka mokgwa wa go netefatsa gore go nne le poelano, phodiso le nt?hafatso ya naga ya rona ya Aforikaborwa. Lebaka la bone ke la gore re kgone go momaganya baagi ba rona ba Aforikaborwa go sa kgatalasege mmala wa bone. Lebaka la botlhano ke gore re tshwanetse ra netefatsa gore manokonoko ao a tlhageletseng baagi ba rona mo dingwageng tsa maloba tse di fetileng re a fedisa. La borataro ke la go fedisa botlhoki, go sa lekalekane le go sa nne le ditiro mo nageng e ya rona e.
Jaanong re tlile go lo kopa bagaetsho gore fa re bua le bajanala ba ba ratang go tla mo nageng e ya rona ya Aforikaborwa, re se ke ra dira dilo tse di neng di a diriwa ke monna mongwe wa ko
Vendersdorp, leina la gagwe ke Terreblanche. Terreblanche yo o ne a re ditlhopho di le gaufi ka ngwaga wa 1994, o ne a ntsha lentswe la gore basweu ba tseye dinama, ditlhapi le metsi, ba di beye ka ntlha ya gore ntwa e le mo tseleng. Jaanong selo seo se se neng se buiwa ke ntate Terreblanche le ba bangwe, ga ese se ke se diragale. Jaanong go nale batho ba ba tshosang batho ka kgang e ya lefatshe gore go tlile go diragala ka mokgwa o Terreblanche o ne a bua ka teng. Jaanong re ne re re baagi ba rona ba itse gore selo seo sa go tshwana fela le seo Terreblanche o neng a eletsa gore se diragale sa gore go nne le tlhakatlhakano. Ga go ye na le tlhakatlhakano ya mofuta ofe kapa ofe mo nageng e ya rona e.
Sedikwa ke nt?apedi ga se thata. Re dumalane rele komiti gore re kope Mokhuduthamaga gore fa a dirisana le mafapha a mangwe, a buisane le bone gore ba leke gore sengwe le sengwe se ba se dirang se nne le kgang e ya bojanala e. Selo se sengwe gape se re se kopang ke gore, fa re buisana ka kgang e ya bojanala e, a re leke gore e seke ya nna ditoropo tse ditona fela jaaka bo Gauteng, Durban, Pretoria le ditoropo tse dingwe tse ditona. Re netefatse gore kgang e ya bojanala e, ya tsenelela go thusa
baagi ba rona ba metsemagae, metsesetoropo le ditorotswana ka ntlha ya gore go ya ka tsamaiso le tshedimosetso ya Statistics South Africa, batho ba eleng gore ba tlhoka go feta mo nageng e ya rona e, ke baagi ba rona ba kwa magaeng mme re tshwanetse ra leka gore re ba thuse.
Re dumalane Tona gore, Hauwick Falls le mafelo a mangwe a kgatlhego mo nageng e ya rona e, re leke gore re di tlhokomele di seke di a nna ka mokgwa o o eteng di wela ka tlase ka teng. Mo tumalanong ya rona re le komiti gape re dumalane, Tona, re le seboka gore, kamano magareng ga rona e tla nna kamano e e edileng jaanong gore batho batle ba nkutlwe sentse, e ke tla e bala ka sekgoa e.
English:
In the execution of our mandate as a committee, the relationship between the portfolio committee and the department will be uncomplicated, co- optable, uncompromising and reciprocative oversight system. That is what we are going to apply when we engage with the department. [Applause.]
Setswana:
Ere ke nopole mokwadi fa, leina la gagwe ke Anita Septimus, mme are:
English:
"You don't choose the day you enter the world and you don't choose the day you leave. It's what you do in between that makes all the difference."
Setswana:
Ke Anita yoo. Ke a leboga motsamaisa tiro wa letsatsi la gompieno. [Legofi.]


text:
41Mme Jona a kgopisega thata, a ngala, 2a rapela Morena a re: “Ao, Morena, a ga ke a re jalo ke sa le mo lefatsheng la ga etsho? Ke ka moo ke neng ke itlhaganela go tshabela kwa Tharesise. Kana ke ne ke itse gore ò Modimo o o boitshwarelo le kutlwelo-botlhoko, o o bopelotelele le bopelotlhomogi jo bogolo, o o busang pelo mo bogaleng.
3Jaanong Morena, a ko o tlose mowa wa me mo go nna; gonne mo go nna go swa go molemo bogolo go go phela.”
4Ke fa Morena a re: “A ò a re ò tuka bogale ka tshwanelo?”
5Mme Jona a tswela kwa ntle ga motse, a nna fa fatshe mo ntlheng ya botlhabatsatsi ya motse; a itirela leobo gona, a nna fa tlase ga lone mo moriting go ya go fitlhelela a bone se se tla dirafalelang motse. 6Ke fa Morena a tlhogisa mokhure gore o okame Jona, o mo direle moriti mo tlhogong, o mo tlose mo ngalong ya gagwe. Mme Jona a itumelela mokhure oo thata thata. 7Jaanong ya re mahube a tlhatloga mo letsatsing la ka moso, Modimo wa laela seboko; sona sa fetlha mokhure oo, wa ba wa swaba. 8Ya re letsatsi le tswa, Modimo wa fokisa phefo e e bolelo ya botlhabatsatsi; ke fa letsatsi le tlhaba Jona mo tlhogong, a ba a nyema moko, a kopela mowa wa gagwe go swa a re: “Mo go nna go swa go molemo bogolo go go phela.”
9Mme Modimo wa raya Jona wa re: “A ò a re ò tuka bogale ka tshwanelo ka ntlha ya mokhure?”
A araba a re: “Ke tla tuka bogale ka tshwanelo go fitlha losong.”
10La bofelo Morena a re: “Wena ò tlhomogela mokhure pelo o ò sa itapisang ka ntlha ya ona, o ò sa o godisang. O godile mo bosigong bo le bongwe, wa ba wa nyelela mo bosigong bo le bongwe. 11Mme nna a ga ke a tshwanela go tlhomogela Ninife pelo, yo e leng motse o mogolo, o o nang le batho ba ba fetang 120 000 ba ba sa itseng go farologanya letsogo le le jang le la molema, le diphedi di le dintsi?”


text:
Cape Wolf Snake
Noga ya Cape Wolf
Leina
Noga ya Cape Wolf, Cape Wolf Snake [Lycophidion capense]
Distatistiki tse di Botlhokwa
Mophato: Reptilia
Tlhagano: Testudines
Lelapa: Colubridae
Mophato wa Dibopiwa: A number of sub-species exist across the range
Botelele (Namagadi): 558 mm
Botelele (Tona): 440 mm
Ponalo
Noga ya Cape Wolf ke noga e nnyenyane mme tsa kwa tikologong e e leng kwa borwa ba mafelo a yone di nna dikgolwane. E na le tlhogo e sephaphathi.
Mmala wa yone ke borokwa jo bo lefitshwana go ya kwa bontshong, makgetlho a mangwe e ka nna le makwapa a thadilweng ka bosweu le mmpa e ka nna tshweu kgotsa bontsho.
Kgasagano
Noga ya Cape Wolf e bonwa gotlhelele mo subcontinenteng, kwa ntle ga sekaka sa Namib le bontsi ba Kapa. Di setse di bonwe kwa mafelong a a gasaganeng jaaka borwa ba kapa, le borwa ba sekaka sa Namib, le kwa gongwe kgabagare jwa botlhaba jwa Afrika go fitlha kwa Egepeta (Egypt).
Tsalo
E namagadi e beela mae a ka nna 3 – 9 kwa tshimologong ya nako ya Selemo (Summer); mae a thuba morago ga malatsi a le 51 fela. Bana bone ba ka meta selekano sa 120 mm ka boleele.
Dijo
Di-skinks le mekgantitswane ke tsone di jewang gantsi, mme di a lomiwa e be di kgemiwa.
Di-Field Notes
Noga ya Cape Wolf ga e na botlhole (non-venomous).


text: 2 Ke gone ka moo go leng botlhokwa gore re ele tlhoko thata dilo tse re di utlwileng+ gore le ka motlha re se ka ra katogela go sele.+2 Gonne fa e le gore se baengele ba neng ba se bua+ se ne se le boammaaruri e bile fa e le gore motho yo o ileng a tlola molao a bo a sa ikobe o ile a otlhaiwa,+3 re ka falola jang fa re itlhokomolosa molaetsa wa se Modimo a ileng a se dira go re boloka?+ Gonne Morena wa rona ke ene wa ntlha go bua ka molaetsa oo+ mme batho ba ba neng ba mo utlwa ba ne ba re bolelela ka one.4 Modimo le ene o ne a ntsha bosupi ka ditshupo le dikgakgamatso le ditiro tse di maatla tse di farologaneng+ le ka go aba moya o o boitshepo go dumalana le thato ya gagwe.+5 Gonne ga a ka a dira gore baengele ba laole lefatshe le le tla tlang+ le re buang ka lone.6 Le fa go ntse jalo, motho mongwe o ne a naya bosupi a re: “Tota motho ke eng go bo o nna o mo gopotse kgotsa morwa motho ke eng go bo o mo tlhokomela?+7 O ne wa dira gore a nne kwa tlasenyana ga baengele; o ne wa mo naya kgalalelo le tlotlo, wa bo wa mo tlhoma gore a okamele dilo tse o di bopileng.8 O beile dilo tsotlhe mo taolong ya gagwe.”+ Fa Modimo a ne a dira gore a laole dilo tsotlhe,+ ga a ka a dira gore go nne le sepe se a sa se laoleng.+ Le fa go ntse jalo, gone jaanong ga re ise re bone a laola dilo tsotlhe.+9 Re bona Jesu, yo Modimo a mo isitseng kwa tlasenyana ga baengele,+ mme jaanong o neilwe kgalalelo le tlotlo ka go bo a ile a swa,+ gore ka bopelonomi jo bogolo* jwa Modimo a tle a utlwele motho mongwe le mongwe loso.+10 Modimo yo dilo tsotlhe di leng gone ka ene le ka ntlha ya gagwe o ne a galaletsa barwa ba gagwe ba le bantsi,+ mme go ne go tshwanela gore a letle Moemedi yo Mogolo go boga gore a kgone go ba boloka.+11 Jesu le botlhe ba a ba dirileng boitshepo,+ ba na le rre a le mongwe,+ mme ka ntlha ya seno ga a tlhabiwe ke ditlhong go ba bitsa bomorwarre,+12 fa a re: “Ke tla bolelela bomorwarre leina la gago; ke tla go baka ka pina mo phuthegong.”+13 Gape a re: “Ke tla mo ikanya.”+ E bile a re: “Nna le bana ba Jehofa* a neng a ba nnaya.”+14 Ka jalo, e re ka “bana ba bannye” bano e le batho ba nama le madi, le ene e ne ya nna motho wa nama le madi,+ gore ka loso lwa gagwe a tle a fedise Diabolo+ yo o nang le maatla a go baka loso,+15 le gore a tle a golole botlhe ba ba ntseng ba le mo bokgobeng botshelo jotlhe ka gonne ba tshaba loso.+16 Gonne tota ga a thuse baengele, mme o thusa losika lwa ga Aborahame.+17 Ka gone o ne a tshwanetse go tshwana le “bomorwarraagwe” ka ditsela tsotlhe,+ gore a tle a nne moperesiti yo mogolo yo o dirang tiro ya Modimo ka boikanyegi e bile a le kutlwelobotlhoko. Le gore a tle a swele maleo a batho+ mme a ba ntshetse setlhabelo sa gore ba agisane le Modimo.+18 E re ka a bogile fa a ne a lekwa,+ o kgona go thusa ba ba lekwang.+


text:
POTSO 9
Goreng Batho ba Boga?
“Ba ba bofefo ga se ka metlha ba fenyang mo lobelong, ba ba maatla ga ba fenye ntwa, ba ba botlhale ga se ka metlha ba nnang le dijo, ba ba botlhale ga se ka metlha ba nnang le dikhumo, e bile ba ba nang le kitso ga se ka metlha ba atlegang, ka gonne botlhe ba diragalelwa ke dilo tse ba sa di lebelelang ka nako e ba sa e lebelelang.”
“Boleo bo ne jwa tsena mo lefatsheng ka motho a le mongwe, mme boleo bo ne jwa tlisa loso. Ka jalo, loso lo ne lwa anamela kwa bathong botlhe ka gonne ba leofile botlhe.”
“Ke gone ka moo, Morwa Modimo a neng a tla gore a tle go senya ditiro tsa ga Diabolo.”
“Lefatshe lotlhe le laolwa ke Satane.”


text:
Le ka moso! A dikala di kgaoganye le ditshukudu? Fa ditsala tse di neng di utlwana mo go sa solofelwang ke bangwe gore di ka kgaogana, di kgaogane A diphalana tse re kileng ra ne re di letsa! Mogodi go ikutlwela botlhoko, a ikgopotsa mo malobeng fa a ne a sa ntse a kgona go ja mokaragana A diphologolo di atlanegela batsongwana batsomi ba sajoile!
Mphemphe o a lapisa motho o kgonwa ke sa gagwe. Go botoka go nna le selo sa gago go na le go adima gongwe go kopa Mangana sika loo-phage. Bana ba motho ba bonwa ka setshwano. Letlametlo ga le ke le lela fela le a bo le utlwile a magolo Ngwana fa a bua selo se se mo fetang, o a bo a utlwile bagolo.
Ngwana o sa leleng o swela tharing. Fa o sa tlhagise mathata a gago, o ka se bone thuso. Kgaka e ntsho e fofa, mebala re e bona e sule. Gantsi ditiro tsa motho tse di molemo di bonwa a sule. Moloi ga a mmala.
Mmolai wa motho ga a itsiwe. Bana mamphorwana maatlhamela babolai. Bana ga ba itse babolai ba bona Bana ba tadi ba bonwa ka mereto. Bana ba motho ba na le se ba tshwanang ka sona.
Bana ba motho ba kgaogana tlhogwana ya tsie. Bana ba motho ba kgaogana sejo se se ka nnang teng le fa se le se nnye. Bana ba kgwale ba bitsana ka melodi Bana ba motho ba na le se ba itsaneng ka sona Ditau ga di adimane meno Batlhabani ga ba adimanwe.
Mabogo dinku a a thebana Batho ba thusana tiro Monna nku o lelela teng. Monna o kgona go itshokela kutlobotlhoko go gaisa mosadi le ngwana. Manong a ja ka ditshika Batho ba losika ba thusanya pele ba ka gopola ba bangwe. Tsie e fofa ka moswang Batho ba kgona tiro botoka fa ba kgotshe Kgaka-kgolo ga ke na mebala, mebala e dikgakaneng. Bontle le bokgabo jwa bagolo bo bonwa mo baneng ba bona.
Khumo segwagwa e a pharuma. Khumo ga e nnele ruri mo mothong Khumo le lehuma di lala mmogo. Mohumi a ka nna a humanega nako nngwe le nngwe mme mohumanegi a huma. Setsetse se bolawa ke namane. Motsadi o tsenngwa ke ngwana mo matshwenyegong. Motshega-kgarebe ke moenyadi Motho yo o nyatsang sengwe a ka tsoga a se dira. Bontlenyane bo se bosi.
Bontle jwa motho ga se gantsi bo supang pelontle ya gagwe. Ga le fete kgomo la tlhaba motho. Botshelo jwa motho bo rekegelwa go gaisa jwa kgomo.
Pinyana fa e re ping ya bo e utlwile tse dikgolo. Ngwana fa a bua selo se se mo fetang gantsi o a bo a utlwile bagolo. Ngwana o itshupa se a tla nnang sona a sa le monnye.
Mosweleswele o o mephuphutho mebe o iphatlha ka diphuka Motho yo o gagapang ditiro ga a nke a di kgona. Ga se gantsi bana ba gotsa batsadi ba bona Korwe ga ke je ke bapalela tsetse. Monna o bapalela ba lapa la gagwe pele ene a ka akanya go ja. Sejo phofu se a welwa. Sejo ga se bonwebonwe fela ka moo se tshwanetse go somarelwa. Ditau di se nang seboka di siiwa ke none e tlhotsa. Batho ba ba se nang kutlwano ba palelwa ke tiro e e seng ya sepe.
Kgetsi ya tsie e kgonwa ke go tshwaraganelwa. Tiro e botlhofo e pataganetswe. Setoto se bitsa manong. Kwa kgora e leng teng batho ba kokoanela teng Tshukudu e feta marwana dipounama di botlhoko.
Kgora e ntsi thata. Tshukudu kwa gobe e isiwa ke ngwana. Motsadi o tsenngwa ke ngwana mo mathateng. Phiri e sola boa mokgwa ga e o latlhe. Go thata gore motho a latlhe mokgwa wa gagwe. Ngwana yo o sa utlweng molao wa batsadi o tla utlwa wa manong. Ngwana yo o nyatsang molao wa batsadi o tsena mo mathateng. Lore lo ojwa lo sa le metsi.
Ngwana o rutwa molao a sa le monnye. O se bone thola borethe teng ga yona go a baba. Bontle jwa sefatlhego ga bo supe jwa pelo. Kgori e bona lee lerapo ga e le bone. Motho o bona molemo wa selo fela, a sa bone bosula jwa sona. Go botoka go ikanya se o nang le sona go na le se o se solofelang.
Motho ke motho ka batho ba bangwe. Ga go na motho yo oka iphetsang. Motho naka lwa tholo, matswakabele a matswapetswape ga a itsewe e se naga. Go thata gore o kare o itse motho le maikaelelo a gagwe le fa a ka iponatsa a siame.
Thebe ya sebodu ke loleme. Motlapa o itshireletsa ka go bua thata. Maano ga a site go sita a loso. Motho o kgona go logela sengwe le sengwe maano fa e se loso fela. Tlhotsa-pele ga se e swapele. Go ka nna ga swa motho yo o sa solofelwang go swa, sekoa sa phela. Meno-masweu polaya e tshega. Ga se ka gale fa motho a go tshegisa gore o a go rata Ga go ntlo e e sa neleng. Lapa lengwe le lengwe le na le mathata a lona. Kgosi thothobolo e olela matlakala.
Dilelo tsotlhe di rolelwa kwa kgosing kgotsa kwa moeteledipeleng. Diselammapa ga di ratane. Ga se gantsi batho ba ba dirang tiro e le nngwe ba bapile ba utlwana.
Goo-rramotho go thebe phatswa Ga go na tulo e e gaisang legae. Ditsebe di ya moletlo di sa lalediwa Molato o lefiwa ka lemao. Mosadi mooka o nya le mariga
ENDOPROTESIS DE CADERA PDF
diane tsa setswana tsa kgomo
Mphemphe o a lapisa motho o kgonwa ke sa gagwe. Go botoka go nna le selo sa gago go na le go adima gongwe go kopa Mangana sika loo-phage. Bana ba motho ba bonwa ka setshwano. Letlametlo ga le ke le lela fela le a bo le utlwile a magolo Ngwana fa a bua selo se se mo fetang, o a bo a utlwile bagolo. Ngwana o sa leleng o swela tharing. Fa o sa tlhagise mathata a gago, o ka se bone thuso.
POTESTAD PAVLOVSKY PDF
Diane le Ditlhaloso
Tukinos Modira-dibe o itse ka lobaka lotlhe fa e tlaa re ka letsatsi lengwe a tshwarwe, ga a lebale go setsqana maano go itlhokomela gore setswama a ka tshwarwa a tle a falole ka mokgwa mongwe. Bana ba motho ba kgaogana sejo se se ka nnang teng le fa se le se nnye. Letlametlo ga le ke le lela fela le a bo le utlwile a magolo Ngwana fa a bua selo se se mo fetang, o a bo a utlwile bagolo. Morogo wa ngwana ga o tlhotshwe ditlhokwa.
ELECTROSTREAM DRILLING PDF
DIANE TSA SETSWANA PDF
Dizil Mamina e a re go fela a ye nkong e le nngwe — Kgang ya moruthuta e a tle e fele ka bonolo, e tlhofofaditswe. Setshwarwa ke ntswa-pedi ga se thata — Tiro e nna motlhofo fa e tshwaraganetswe. Sa mosima se jewa ka yo o thata — Selo se se bonwang ka doane se tshwanetse go fufulelwa. Motho fa a solofeditswe sengwe, kana a itsholofeditse sengwe mme se sa bonale, ga a tlhajwe ke ditlhong. Ngwana yo a sa leleng, o swela tharing Motho yo a sa tlhagiseng mathata a gagwe ga a kitla a bona thuso. Ka dipuo di sele Add links. Gantsi go molemo go ipha nako fa o dira tiro gore e tle e nne ntle.
L6386D DATASHEET PDF
.


text:
2. Pina Ya Bobedi - Ga O Utlwa Gose Molemo, O Seka Wa Dira
Maikaelelo
1. Go ruta bana go reetsa maikutlo a bone
Bana ba bantsi ba a ikutlwa ga basa ikutlwele molemo ka se se dirwang, jaanong ba rute ka pina e
“Ga o utlwa gose molemo, o seka wa dira”
Maikutlo:
Ga o bua ka maikutlo, o kaba ruta gore, rotlhe re na le maikutlo. Maikutlo e ka nna a: boitumelo, kutlobothoko, Tenego le poifo. Go botlhokwa gore ba itse gore go ntse jalo mo lefatsheng lotlhe ka bophara.
“Ela tlhoko gore baka go fa dikai tsa maikutlo dile mmalwa...
Leka tshameka metshameko go supa maikutlo: boitumelo, tenego, kutlobothoko, kana ba tshwantshe difatlhego tsa kafa ba ikutlwang ka teng.
2. Bua Ka Go Gatelelwa / Go Rotloediwa Ke Balekane Ba Bone.
O ka fa bana dikai tsa go gatelelwa ke balekane ba bone mo sekolong kana ko lapeng. O ka bafa dikai ka ba bangwe, ba ba ka bagatelang go dirisa ditagi kana sengwe fela.
Itse fa go ganana le go gatelelwa ke balekane go le thata mo baneng, jalo ba bontshe botlhokwa ja go ikemela/ go itseela ditshwetso.
“Ga o utlwa gose molemo, o seka wa dira”
3. Go Rotloetsa Bana Go Ikemel
Bana ba tshwanetse go itse gore mebele ya bone ke ya bone, le gore fa dilo disa ba tsee sentle, bana le tshwanelo ya go ganana/ gore “NNYAA”
“Ga o utlwa gose molemo, o seka wa dira”
.
Mafoko A Ga Cynthie Gotswa Mo Setswhantshong Sa Motshikinyego
Rea go itumela thata ga re bina pina ee latelang, E na le molawana o, mogolo thata o o tshwanetseng wa o gakologelwa. Molawana o, ke gore gago utlwala gose molemo o seka wa dira..
Gake bue ka dilo tse di tshwanang le go dira tiro ya sekolo,kana go phepafatsa ntlo ya gago ya borobalo. Ke bua fa mongwe a leka go go patika gore le e,golo gongwe, mme o itse gore ga go a siama. Gago utlwala gose molemo, o seka wa dira!!
Ga O Utlwa Go Se Molemo, O Seka Wa Dira - Lyrics (Mafoko)
Batho ba kago tshwara tshwara bare go siame,
mme gakologelwa gore
Mmele wa gago , ke wa gago,
ke wena fela yoo itseng gago se molemo
Jalo gago utlwala gose molemo, o seka wa dira jalo. Huh!
Ga go utlwala gose molemo,o seka wa dira ,Huh!!
O seka wa dira ,o seka wa dira
Gona le batho bangwe baba tsayang ,gore o seeleele,
jalo baka leka gogofa ditagi,ba gontsha mo sekolong,
bare o dire diphiri, mme o itse gore oka dira jang,
kagore, ga go utlwala gose molemo, o seka wa dira
Nnyaa, ga o utlwa gose molemo ,o seka wa dira, Huh!!
O seka wa dira,o seka wa dira
Batho baka go tshwara ba go bolelela gore baa kgathala
Ga kere,gago a siama go neelana
Mme o tlaa itse, mo teng gago ga osa ikutlwele molemo Huh!!
Jalo ga osa ikutlwele molemo, o seka wa dira Huh!!
Nyaa ga osa ikutlwele molemo, o seka wa dira Huh!!
Oseka wa dira, o seka wa dira,
Nyaa ga osa ikutlwele molemo, o seka wa dira Huh!!
Oseka wa dira, o seka wa dira,
Nnyaa ga osa ikutlwele molemo,o seka wa dira, Huh!!!!
Translations : Oageletse Bansan Keatholetswe (Ambassador for Botswana)
Written and Animated by: Chrissy Sykes © 2019
Mele Wame Ke Wame
Lenaneo La Thibelo Kgokgontsho Yabana


text:
101A tatlhego ya bone wee ba ba bayang melao e e sa siamang, le ya bakwaledi ba ba ntseng ba kwala tse di lapisang 2gore ba thibele tshiamelo ya ba ba kwa tlase, ba amoge se se tshwanetseng bakaelelelwi ba morafe wa me; gore batlholagadi e nne thopo ya bone, mme ba thukhuthe masiela. 3Lo tla dirang ka letsatsi la petso le la tshenyo e e tswang kgakala? Lo tla tshabela kwa go mang go bona thuso? Khumo ya lona lo tla e tlogela kae? 4Ga lo na go dira sepe fa e se go ikokobetsa mmogo le batshwarwi, le go wela mo go ba ba bolailweng. Le fa go ntse jalo bogale jwa gagwe ga bo a fela; letsogo la gagwe le sa ntse le otlologile.
5“A tatlhego ya Asiria wee! Ke thupa ya bogale jwa me. Thobane ya kgakalo ya me e mo diatleng tsa bone.
6Ke tla mo roma gore a lwe le setšhaba sa boikepo; ke mo laola go tlhabana le morafe o ke o galefetseng gore a thope thopo, a thukhuthe thukhutho, a ba gatake jaaka go gatakwa seretse sa mebila.”
7Mme ene ga a re jalo, pelo ya gagwe ga e ikaelele jalo, mme pelo ya gagwe e re, ke tla senya ditšhaba tse dintsi, ke di nyeletsa. 8Gonne a re: “Dikgosana tsa me tsotlhe a ga se dikgosi? 9Kaleno a ga o a thopiwa jaaka Karekemiše, le Hamathe jaaka Arephate, le Samaria jaaka Damaseko? 10Fa seatla sa me se thopile magosi a medimo e sele, a medimo ya diseto ya ona e phalang ya Jerusalema le ya Samaria ka bontsi,
11ga ke re, ke tla itse go direla Jerusalema le medimo ya diseto ya teng jaaka ke diretse Samaria le medimo e sele ya gona!”
12Mme e tla re fa Morena a sena go fetsa tiro yotlhe ya gagwe mo thabeng ya Sione le mo Jerusalema, a betse leungo la boikgodiso jwa pelo ya kgosi ya Asiria, le boikgantsho jwa matlho a gagwe a a ipelafatsang.
13Gonne o ne a re: “Ke dirile jalo ka thata ya letsogo la me le ka botlhale jwa me, gonne ke tlhalefile; ke tlositse melelwane ya merafe, ka thopa dithoto tsa bone, ka folosa ba ba ntseng mo ditulong tsa bogosi, ka ke le senatla. 14Seatla sa me se bonye mahumo a merafe jaaka sentlhaga sa nonyane; ka phutha lefatshe lotlhe jaaka go phuthwa mae a a tlogetsweng, go se yo o tshikinyang lefuka, go se yo o atlhamisang molomo, go se yo o lelang.”
15A selepe se ka ikgantshetsa yo o remang ka sona? A šage e ka ikgodisetsa yo o e gogang? Kana thupa ga e ka ke ya kgadikanya yo o e tshwereng; thobane ga e ka ke ya tsholetsa yo e seng logong.
16Ka ntlha ya moo, Morena, Morena wa masomosomo, o tla romela lehuma mo go ba ba akotseng ba gagwe; mme o tla fisa boikgalaletso jwa gagwe jaaka ka molelo. 17Lesedi la Iseraele e tla nna molelo, Moitshepi wa gagwe e tla nna kgabo e e fisang le go ja mesu ya gagwe le ditshetlho tsa gagwe ka letsatsi le le lengwe.
18O tla fedisa kgalalelo ya sekgwa sa gagwe le tshimo ya maungo ya gagwe gotlhegotlhe, mowa le mmele, jaaka molwetse yo o koafalelang pele. 19Ditlhare tse di setseng tsa sekgwa sa gagwe di ka balwa, di ka kwalwa ke mosimanyana.
20Mo metlheng eo masalela a Iseraele le ba ba falotseng ba ntlo ya ga Jakobe ga ba nke ba tlhola ba ikaega ka yo o ba beditseng, mme ba tla ikaega ka Morena, Moitshepi wa Iseraele, ka nnete. 21Masalela a tla boa, masalela a Jakobe a tla boela Modimong o o thata. 22Gonne le fa morafe wa gago, Iseraele, o ka lekana le motlhaba wa lewatle, go tla boa masalela a ona fela. Nyeletso e laotswe jalo; tshiamo e e tla jaaka morwalela. 23Gonne Morena, Modimo wa masomosomo, o tla dirafatsa nyeletso e e laoletsweng ruri mo lefatsheng lotlhe.
24Ke gona ka moo Morena, Modimo wa masomosomo, o buang jaana a re: “Lona morafe wa me ba lo agileng mo Sione, se boifeng Baasiria ba ba lo otlang ka thupa, ba tsholetsa thobane ya bona go lo itaya, jaaka go kile ga dira Baegepeto. 25Gonne e tla re sebakanyana se sena go feta, petso ya lona e bo e fedile, mme foo bogale jwa me bo tla ba tsogela go ba nyeletsa. 26Morena wa masomosomo o tla kgadikanya seitei godimo ga gagwe jaaka a kile a itaya Midiane kwa lefikeng la Orebe; o tla tsholeletsa lewatle thobane jaaka a kile a dira kwa Egepeto.
Ekes. 14:26
27Mo metlheng eo morwalo wa gagwe o tla tloga mo magetleng a gago le joko ya gagwe mo molaleng wa gago.”
28Mmaba o bolola kwa Samaria, a fitlha mo Ayathe, a ralala Migerone, a tlogela dithoto tsa gagwe kwa Migemase. 29Ba feta ka phata, ba lala kwa Geba. Rama o tshogile. Gibea wa ga gabo Saule o a tshaba. 30A selelo sa gago se utlwale, wena morwadia Galeme! Utlwelela, wena Laiša! Joo, Anathothe wa batho wee! 31Matemena o a falala, baagi ba Gebime ba a tshaba. 32O tla ema kwa Nobe e sa ntse e le kajeno; o tla tloga a tsholeletsa thaba ya morwadia Sione le thabana ya Jerusalema letsogo.
33Mme bonang, Morena, Morena wa masomosomo, o tla kgaola dikala ka thata e e tshosang; tse dikgolo di tla rengwa, tse di goletseng kwa godimo di digelwa fa fatshe.
34Go tla rengwa sekhu ka selepe; Lebanone o tla digwa ke seganka.


text:
41“Jaanong he, Baiseraele, utlwang melao le ditshiamelo tse ke di lo rutang go di dirisa gore lo tle lo phele, lo tsene, lo rue lefatshe le Morena, Modimo wa borraeno, o tla le lo nayang. 2Lo se ka lwa oketsa tse ke di lo laelang le e seng go di fokotsa, mme lo tlhokomele ditaolo tsa Morena, Modimo wa lona, tse ke di lo laelang.
Diane 30:6
Tshen. 22:18,19
3Matlho a lona a bonye tse Morena o di dirileng ka ntlha ya ga Baale-Pheore; gonne botlhe ba ba neng ba latela Baale-Pheore Morena, Modimo wa lona, o ba nyeleditse, a ba tlosa mo go lona.
4Mme lona ba lo ngaparetseng Morena, Modimo wa lona, lo sa ntse lo tshela gompieno.
5“Bonang! Ke lo rutile melao le ditshiamelo ka fa Morena, Modimo wa me, a ntaetseng ka teng gore lo dire jalo mo lefatsheng le lo tla tsenang mo go lone go le rua. 6Di tlhokomeleng lo dire ka tsona! Gonne gona e tla nna botlhale jwa lona le tlhaloganyo ya lona mo matlhong a merafe. E re ba utlwela melao yotlhe eo, ba re: ‘Ruri, setšhaba se segolo se ke morafe o o tlhalefileng o o nang le tlhaloganyo!’
7“Gonne setšhaba se segolo ke sefe se se nang le modimo o o gaufi naso, jaaka Morena, Modimo wa rona, a le gaufi le rona ka nako le nako e re mmitsang ka yona?
2 Sam. 7:23
8Gape setšhaba se segolo ke sefe se se nang le melao le ditshiamelo tse di tshwanang le molao otlhe o ke o bayang fa pele ga lona gompieno? 9Fela lo itise, lo ipoloke thata gore lo se ka lwa lebala ditirafalo tse matlho a lona a di bonyeng gore di se ka tsa timelela mo pelong tsa lona ka malatsi otlhe a botshelo jwa lona, mme lo di bolelele bana ba lona le bana ba bana ba lona;
10se lebaleng letsatsi le lo neng lo eme fa pele ga Morena, Modimo wa lona, kwa Horebe ka lone, jale fa Morena a nthaya a re: ‘Mphuthele morafe, ke tla ba utlwisa mafoko a me gore ba ithute go mpoifa ka malatsi otlhe a ba phelang ka ona mo lefatsheng, ba be ba a rute bana ba bone.’
Doit. 6:7,11,19
11“Ke fa lo atamela, lo ema fa tlase ga thaba, mme thaba ya tuka molelo, wa fitlha fa gare ga legodimo; go bile go le lefifi le maru le bontsho jwa maru. 12Mme Morena a bua le lona a le mo molelong; tumo ya mafoko lwa e utlwa, e le tumo fela, mme lwa se ka lwa bona ope yo o buang. 13A lo itsise kgolagano ya gagwe e a lo laotseng go e dirisa, e bong mafoko a some, a a kwala mo matlapeng a maboti a mabedi. 14Mme nna Morena a ntaela ka sebaka seo go lo ruta melao le ditshiamelo gore lo di dirise mo lefatsheng le lo tla tshelelang kwa go lone go le rua.
15“Ka moo lo itiseng thata ka ntlha ya maphelo a lona. Gonne ga lo a ka lwa bona sebopego sa Modimo ka letsatsi le Morena o buileng le lona ka lone kwa Horebe a le mo molelong – 16e se re gongwe lwa leofa, lwa itirela setshwantsho se se setilweng sa modimo mongwe, e bong setshwantsho sa monna gongwe sa mosadi
17le fa e le setshwantsho sa setshedi sengwe se se mo lefatsheng gongwe setshwantsho sa nonyane nngwe ya diphuka e e fofang mo loaping; 18le fa e le setshwantsho sa sengwe se se gagabang fa fatshe gongwe setshwantsho sa tlhapi nngwe e e mo metsing fa tlase ga lefatshe 19e se re gongwe ya re lo tsholeletsa matlho kwa legodimong, lo bona letsatsi le ngwedi le dinaledi, lesomo lotlhe la legodimo, lwa raelega, lwa di obamela, lwa di direla, tseo Morena, Modimo wa lona, o di abetseng merafe yotlhe fa tlase ga legodimo lotlhe.
20Mme lona Morena o lo tsere, a lo ntsha mo leisong le le gakolosang tshipi, e bong kwa Egepeto gore lo nne morafe wa gagwe wa boswa jaaka go ntse gompieno.
21Mme nna, Morena o ne a nkgalefetse ka ntlha ya lona, mo a bileng a ikana gore ga ke ne ke tshela Joretane le e seng go tsena mo lefatsheng le lentle le Morena, Modimo wa lona, o tla le lo nayang gore e nne la lona;
22nna ke tla swela mo lefatsheng leno, ke sa tshele Joretane, mme lona lo tla tshela, lo rua lefatshe le lentle lele. 23Itiseng he gore lo se lebale kgolagano ya Morena, Modimo wa lona, e o e dirileng le lona, le e seng go itirela setshwantsho sa modimo le fa e le sa sebopego sefe; ke mo Morena, Modimo wa lona o go lo ileditseng. 24Gonne Morena, Modimo wa lona, ke molelo o o jang, ke Modimo o o lefufa.
Ekes. 20:5
Jes. 10:17
Baheb. 12:29
25“Fa e ka re lo se na go tsala bana, le bana ba bana, lo se na go tlwaela mo lefatsheng lwa senya, lwa dira setshwantsho sa modimo, le fa e le sa sebopego sefe, lwa dira tse di bosula mo matlhong a Morena, Modimo wa lona, go mo gakatsa, 26gona ke lo biletsa legodimo le lefatshe kajeno go nna basupi ba gore ruri lo tla latlhega ka pele, lo tlosiwa mo lefatsheng le lo tla tshelang Joretane go ya teng go le rua; gona ga lo kitla lo nna sebaka se seleele mo go lone, mme ruri, lo tla nyelediwa.
31:28
32:1
27Morena o tla lo falaletsa kwa merafeng, mme lo tla sala lo le ba se kae fela mo ditšhabeng kwa Morena a tla lo isang teng. 28Teng lo tla direla medimo e e leng tiro ya diatla tsa batho fela ya logong le ya lentswe, e e sa itseng go bona le go utlwa le go ja le go dupa.
Pes. 115:4-7
29Lo tla batla Morena, Modimo wa lona, lo le teng koo, lo ba lo mmona fa lo mmatla ka pelo yotlhe le ka mowa otlhe.
Jer. 29:13,14
30E tla re lo tlaletswe mme dilo tsotlhe tseo di lo dirafalela sebakeng sa bofelo, gona lo tla boela Moreneng, Modimo wa lona, lo reetsa lentswe la gagwe.
31Gonne Morena, Modimo wa lona, ke Modimo o o boutlwelo-botlhoko; ga a kitla a lo tlogela, ga a kitla a lo senya le e seng go lebala kgolagano e a e ikanetseng borraeno.
32“Kana lo ka botsolotsa tsa malatsi a pele, lo ise lo nne teng, tsa go tloga ka letsatsi le Modimo o bopileng motho mo lefatsheng ka lone le tsa go tloga mafelelong a legodimo go ya go fitlha mafelelong a mangwe a legodimo gore a go kile ga dirafala dilo tse dikgolo tse di ntseng jalo gongwe a go utlwetswe tse di ntseng jalo? 33A go na le morafe o o kileng wa utlwa lentswe la Modimo o bua o le mo molelong jaaka lona lo o utlwile, mme lwa phela?
34Kampo a go na le modimo mongwe o o kileng wa tla go itseela setšhaba mo gare ga setšhaba se sengwe ka diteko le ka ditshupo le ka dikgakgamatso le ka ntwa le ka seatla se se tiileng le ka letsogo le le otlologileng le ka ditheregiso tse dikgolo fela jaaka Morena, Modimo wa lona, a lo diretse kwa Egepeto mo matlhong a lona?
35“Lona lo di bontshitswe gore lo itse fa Morena e le ene Modimo, mme go se na ope o sele kwa ntle ga ona.
36O lo utlwisitse lentswe la gagwe a le kwa legodimong gore a lo rute; a ba a lo bontsha molelo o mogolo wa gagwe mo lefatsheng, mme lwa utlwa mafoko a gagwe a tswa mo molelong. 37E re ka a ratile borraeno, a tlhopha bana ba bone sehularong sa bone, a ba a lo ntsha kwa Egepeto ka esi ka thata e kgolo ya gagwe
38gore a tle a leleke ditšhaba tse dikgolo tse di thata bogolo go lona fa pele ga lona, a be a lo fitlhise, a lo nee lefatshe la tsona go nna boswa jaaka go ntse gompieno. 39Ka moo he itseng kajeno, lo be lo ele tlhoko, fa Morena e le ene Modimo kwa godimo mo legodimong le fa tlase mono lefatsheng, go se na ope o sele. 40Jaanong lo tlhokomele melao ya gagwe le ditaolo tsa gagwe tse ke di lo laelang kajeno gore lo phele sentle le bana ba lona sehularong sa lona, e le gore lo tshele sebaka se seleele mo nageng e Morena, Modimo wa lona, o tla e lo nayang go nna ya lona ka metlha yotlhe.”
41Metlheng eo Moše o ne a tlhaola metse e le meraro kwa moseja ga Joretane ntlheng ya botlhabatsatsi
Doit. 19:2-13
42gore go tshabele teng mmolai yo o ka bolayang mongwe-ka-ene e se ka bomo, a sa mo tlhoa pele, gore a tshabele kwa go o mongwe wa metse eo, a tshele: 43E bong Besere mo sekakeng sa naga ya lebala go nna wa Barubene le Ramothe kwa Gileate go nna wa Bagate le Golane kwa Basane go nna wa Bamanase.
44Ke ona molao o Moše o o beileng fa pele ga Baiseraele. 45Ke tsona ditshupo le melao le ditshiamelo tse Moše o di boleletseng Baiseraele ba sena go huduga kwa Egepeto, 46ba le kwa moseja ga Joretane mo molapong o o lebaganyeng le Bethe-Pheore kwa lefatsheng la ga Sihone, kgosi ya Baamori, yo o neng a agile kwa Hešebone, yo Moše a mo fentseng a na le Baiseraele ba sena go huduga kwa Egepeto. 47Ba bile ba thopa lefatshe la gagwe le lefatshe la ga Oge kgosi ya Basane, tsona dikgosi tse pedi tsa Baamori tse di neng di le kwa moseja ga Joretane ntlheng ya botlhabatsatsi; 48ba le thopa go tloga kwa Aroere yo o fa losing lwa nokana ya Arenone go fitlha kwa thabeng ya Sirione, e bong ya Heremone
49le lebala lotlhe kwa moseja ga Joretane ntlheng ya botlhabatsatsi go ya go fitlha kwa Lewatleng la Lebala fa tlase ga thaba ya Phiseka.


text:
A BO TLHAMILWE?
Bogolo Jwa Bobolokelo Jwa DNA
BATHO ba ba dirisang dikhomputara ba dira tshedimosetso e ntsi thata e e tshwanelwang ke go bolokwa gore e kgone go dirisiwa fa e tlhokega. Baitsesaense ba solofela gore ba tla kgona go fetola gotlhelele mekgwa ya gompieno ya go boloka tshedimosetso ka go tsaya malebela mo thulaganyong ya maemo a a kwa godimo thata ya go boloka tshedimosetso e e fitlhelwang mo dilong tsa tlholego—DNA.
Ela tlhoko: DNA e e fitlhelwang mo diseleng tsa setshedi e na le tshedimosetso e ntsintsi ka setshedi seo. Nick Goldman wa European Bioinformatics Institute a re: “Re ka e tsaya mo marapong a di-woolly mammoth . . . mme re bo re e tlhaloganya sentle. Gape e nnye fela thata e bile e kitlane mo e sa tlhokeng motlakase go boloka tshedimosetso, ka jalo go motlhofo go e romela kwa lefelong le lengwe le go e boloka.” A DNA e ka kgona go boloka tshedimosetso e e dirilweng ke batho? Babatlisisi ba re e ka kgona.
Baitsesaense ba kopantse DNA le mokwalo, ditshwantsho le difaele tse di reediwang tse di fetoletsweng mo dikhoutong, fela jaaka didirisiwa tse di bolokang tshedimosetso di dira. Moragonyana babatlisisi ba ile ba kgona go fetolela ka nepo tshedimosetso e e bolokilweng ka dikhouto gore e kgone go tlhaloganngwa. Baitsesaense ba dumela gore fa nako e ntse e ile, go ka dirisiwa mokgwa ono gore gerama e le nngwe ya DNA e e itiretsweng e kgone go boloka tshedimosetso ya di-CD di ka nna 3 000 000 mme tshedimosetso eno yotlhe e kgone go bolokwa dingwaga di le makgolokgolo kgotsa le e leng diketekete. Go ka direga gore mo isagweng mokgwa ono o boloke tshedimosetso yotlhe ya lefatshe e e mo mabolokelong a tshedimosetso ya khomputara. Ka jalo, DNA e ile ya bidiwa “the ultimate hard drive [sebolokatshedimosetso sa khomputara se se di gaisang tsotlhe].”
O akanyang? A bogolo jwa bobolokelo jwa DNA bo nnile gone ka bogone fela? A kgotsa bo tlhamilwe?


text:
A3
Matsapa a a Tserweng Gore re Nne le Baebele
Mokwadi wa Baebele ke ene yo o e sireleditseng. Ke ene a dirileng gore mafoko ano a kwalwe:
“Lefoko la Modimo wa rona le nna ka bosakhutleng.”—Isaia 40:8.
Tota le fa gompieno re se na mekwalo ya Baebele ya ntlhantlha ya Dikwalo Tsa Sehebera le Searamaika * le Dikwalo Tsa Bokeresete Tsa Segerika, mafoko ao a boammaaruri. Jaanong re tla itse jang gore se se leng mo Baebeleng gompieno ke se se neng se le mo mekwalong ya ntlhantlha?
LEFOKO LA MODIMO LE A KWALOLOLWA
Gompieno re na le Dikwalo Tsa Sehebera ka gonne Modimo o ne a laetse gore batho ba kwalolole mekwalo eo ya bogologolo. * Ka sekai, Jehofa o ne a laela dikgosi tsa Iseraele gore di ikwalololele Molao. (Duteronome 17:18) Gape Modimo o ne a laetse Balefi gore ba tlhokomele Molao le gore ba o rute batho. (Duteronome 31:26; Nehemia 8:7) Fa Bajuda ba sena go isiwa botshwarwa kwa Babelona, go ne ga simolola go nna le setlhopha sa bakwalolodi kgotsa bakwadi (Basoferime). (Dintlha tse di kwa tlase mo go Esera 7:6) Fa nako e ntse e tsamaya, bakwadi bao ba ne ba dira dikhopi di le dintsi tsa dibuka di le 39 tsa Dikwalo Tsa Sehebera.
Go ne ga feta dingwaga di le makgolo bakwadi ba kwalolola dibuka tseo ka kelotlhoko. Magareng ga dingwaga tsa bo500 le tsa bo1500, setlhopha sa bakwadi ba Bajuda se se bidiwang Bamasora le sone se ne sa kwalolola dibuka tseo. Codex ya Leningrad ke mokwalo wa seatla wa bogologolo o o kwalolotsweng ka ngwaga wa 1008/1009 C.E. Le fa go ntse jalo, ka bo1950 go ne ga bonwa dikapetla le mekwalo ya seatla ya Baebele e ka nna 220 mo Memenong ya Lewatle le le Suleng. Mekwalo eo ya seatla, e nnile teng dingwaga di feta sekete pele ga Codex ya Leningrad. Fa go bapisiwa Memeno ya Lewatle le le Suleng le Codex ya Leningrad, re lemoga ntlha eno ya botlhokwa: Le fa Memeno ya Lewatle le le Suleng e dirisitse mafoko a sele, seo ga se a fetola molaetsa wa Baebele.
Mme go tweng ka dibuka di le 27 tsa Dikwalo Tsa Segerika Tsa Bokeresete? Dibuka tseo di kwadilwe ke bangwe ba baaposetoloi ba ga Jesu Keresete mmogo le barutwa ba bangwe ba le mmalwa. Bakeresete ba bogologolo ba ne ba kwalolola dibuka tseo fela jaaka bakwadi ba Bajuda ba ne ba tlwaetse go dira. (Bakolosa 4:16) Le fa Mmusimogolo Diocletian wa kwa Roma le ba bangwe ba ne ba leka go fedisa dibuka tsotlhe tsa bogologolo tsa Bakeresete, ga ba a ka ba atlega ka gonne go sa ntse go na le dikapetla le mekwalo ya bogologolo e le mentsi.
Dibuka tsa Bakeresete tsa bogologolo di ne tsa ranolelwa mo dipuong tse dingwe. Dibaebele tsa ntlha di ne tsa ranolelwa mo dipuong dingwe tsa bogologolo tse di jaaka Se-Armenia, Se-Coptic, Se-Ethiopia, Se-Georgia, Selatine le Sesiria.
GO DIRISITSWE MEKWALO EFE YA SEHEBERA LE SEGERIKA FA GO RANOLWA BAEBELE ENO?
Mekwalo ya Baebele ya seatla ya bogologolo e e kwalolotsweng ga e a dirisa mafoko a a tshwanang. Jaanong re tla itse jang gore mekwalo ya bogologolo e ne e kwadilwe jang?
A re re ka sekai, morutabana o kopa bana ba le 100 gore ba kwalolole kgaolo nngwe mo bukeng nngwe. Tota le fa kgaolo e ba neng ba e kwalololwa e ka latlhega, fa go bapisiwa dikhopi tsele tse 100 go sa ntse go ka lemogiwa gore go ne go kwadilwe eng mo mekwalong eo ya ntlhantlha. Le fa bana bao ba ka dira diphoso, ga ba kitla ba dira diphoso tse di tshwanang. Ka tsela e e tshwanang, fa baithuti ba Baebele ba bapisa dikapetla le dibuka di le dintsi tsa bogologolo tsa Baebele tse di kwalolotsweng tse ba nang le tsone, ba ka kgona go bona diphoso tse bakwalolodi ba di dirileng ba bo ba lemoga gore mekwalo ya ntlhantlha e ne e ntse jang.
“Ga go na buka epe ya bogologolo e e kwalolotsweng ka tsela e e opang kgomo lonaka jaaka eno”
Re ka itse jang gore dintlha tse di neng di le mo mekwalong ya Baebele ya bogologolo di kwalolotswe sentle? Moithuti mongwe wa Baebele yo o bidiwang William H. Green o tlhalosa jaana ka Dikwalo Tsa Sehebera: “Tota re ka re ga go na buka epe ya bogologolo e e kwalolotsweng ka tsela e e opang kgomo lonaka jaaka eno.” Moithuti mongwe wa Baebele e bong F. F. Bruce o ne a kwala jaana ka Dikwalo Tsa Bokeresete Tsa Segerika kgotsa ka Tesetamente e Ntšha: “Go na le bosupi jo bontsi jo bo tshegetsang se se mo mekwalong ya Tesetamente e Ntšha go na le jo bo tshegetsang mekwalo e mentsi ya bakwadi ba bogologolo mme ga go na ope yo o kileng a belaela gore e boammaaruri.” Gape o ne a re: “Fa e le gore Tesetamente e Ntšha e ne e le buka e nngwe fela, batho ba le bantsi ba ne ba tla dumela gore e boammaaruri.”
Mekwalo ya Sehebera: Thanolo ya Lefatshe le Lesha ya Dikwalo Tsa Sehebera ka Seesemane (1953-1960) e ranotswe go tswa mo go Biblia Hebraica ya ga Rudolf Kittel. Fa e sa le ka nako eo, mekwalo ya Sehebera e ne ya tlhabololwa mo Biblia Hebraica Stuttgartensia le mo Biblia Hebraica Quinta, ka ntlha ya dipatlisiso tse di dirilweng mo Memenong ya Lewatle le le Suleng le mo mekwalong e mengwe ya seatla ya bogologolo. Dibuka tseno di dirisitse Codex ya Leningrad mme di ne di tla di tsenya le dintlha tse di kwa tlase mo go neng go na le mafoko a a sa tshwaneng le a a leng mo mekwalong e mengwe e e jaaka dibuka tse tlhano tsa ntlha tsa Baebele tsa Sesamarea, Memeno ya Lewatle le le Suleng, Septuagint ya Segerika, Dithanolo Tsa Searamaika, Vulgate ya Selatine le Peshitta ya Sesiria. Fa go ne go tlhabololwa Baebele eno ya Thanolo ya Lefatshe le Lesha, go ne ga lebiwa Biblia Hebraica Stuttgartensia le Biblia Hebraica Quinta.
Mekwalo ya Segerika: Mo dingwageng tse di fa gare ga 1853 le 1881, fa baithuti ba Baebele e bong B. F. Westcott le F.J.A. Hort ba ne ba kwala dibuka tsa Segerika, ba ne ba bapisa mekwalo ya seatla le dikapetla tsa Baebele tse ba neng ba tsaya gore di bontsha sentle gore mekwalo ya ntlhantlha e ne e ntse jang. Mo e ka nnang ka bo1950, Komiti ya Baebele ya Thanolo ya Lefatshe le Lesha e ne ya dirisa dibuka tseo tsa Segerika fa go ne go ranolwa Thanolo ya Lefatshe le Lesha ya ntlha ka Seesemane. Gape go ne ga dirisiwa mekwalo e mengwe ya bogologolo ya papirase e go akanngwang gore ke ya ngwaga wa 125 C.E go ya go 300 C.E. Fa e sa le ka nako eo, go ne ga bonwa mekwalo e mengwe e mentsi ya papirase. Dibuka tse dingwe tsa Segerika tsa Nestle le Aland le tsa United Bible Societies di na le dipatlisiso tsa bosheng tse di dirilweng ke baithuti ba Baebele. Fa go ne go tlhabololwa Baebele eno, go dirisitswe dipatlisiso dingwe tse di fitlhetsweng mo dibukeng tseo.
Dibuka tseo tsa Segerika di bontsha gore ditemana tse dingwe tsa Dikwalo Tsa Bokeresete Tsa Segerika tse di mo Dibaebeleng tsa bogologolo tse di jaaka King James Version, tota bakwalolodi ba di itsenyeditse e bile di ne di seyo mo mekwalong e e kwadilweng ke bakwadi ba ntlha ba Baebele. Le fa go ntse jalo, ka bo1550, Baebele e ne e setse e diretswe ditemana. Ka jalo fa ditemana tseo tse di itsenyeditsweng di ntshiwa, go ne ga sala go se na mafoko mo go tsone. Ditemana tseo ke Mathaio 17:21; 18:11; 23:14; Mareko 7:16; 9:44, 46; 11:26; 15:28; Luke 17:36; 23:17; Johane 5:4; Ditiro 8:37; 15:34; 24:7; 28:29; le Baroma 16:24. Mo Baebeleng eno e e tlhabolotsweng ditemana tseno di na le ntlha e e kwa tlase.
Go na le bosupi jo bo bontshang gore konelo e telele e e mo go Mareko 16 (temana 9 go fitlha ka 20), le konelo e khutshwane e e mo go Mareko 16 le mafoko a mangwe a a fitlhelwang mo go Johane 7:53–8:11, a ne a seyo mo mekwalong ya seatla ya ntlhantlha. Ka jalo, mekwalo eo e e seng boammaaruri ga e a tsenngwa mo Baebeleng eno. *
Go dirilwe diphetogo fale le fale ka gonne baithuti ba Baebele ba dumela gore mafoko mangwe a ne a le teng mo mekwalong ya ntlhantlha. Ka sekai, mo mekwalong mengwe ya seatla, Mathaio 7:13 ya re: “Tsenang ka kgoro e tshesane, ka gonne kgoro e e isang kwa tshenyegong e atlhame e bile tsela ya teng e bulegile.” Mo Baebeleng ya Thanolo ya Lefatshe le Lesha e e gatisitsweng pele ga eno, lefoko la bobedi e leng “kgoro” le le tlhagang mo temaneng eno le ne le seyo. Mme temana eno e ne e re: “Tsenang ka kgoro e tshesane; ka gonne tsela e e isang tshenyegong e atlhame e bile e bulegile, mme ba ba tsenang ka yone ba bantsi.” Le fa go ntse jalo, dipatlisiso tse di dirilweng ka kelotlhoko mo mekwalong ya seatla di bontshitse gore lefoko leno le ne le le teng mo mekwalong ya ntlhantlha. Ka jalo, gone jaanong le tsentswe mo Baebeleng eno. Mme go na le diphetogo tse dingwe tse di dirilweng tse di tshwanang le tseno. Le fa go ntse jalo, diphetogo tseo ga di kalo e bile ga di fetole molaetsa o o mo Lefokong la Modimo.
^ ser. 5 Re tla di bitsa Dikwalo Tsa Sehebera mo setlhogong seno.
^ ser. 7 Lebaka le lengwe le le neng le dira gore mekwalo ya bogologolo e kwalololwe, ke gonne e ne e kwadilwe mo dilong tse di neng di senyega ka bonako.
^ ser. 18 Fa o batla go bona gore ke ka ntlha ya eng fa ditemana tseno di tsewa di se boammaaruri, o ka bala Baebele ya New World Translation of the Holy Scriptures—With References, e e gatisitsweng ka 1984.


text: 5 Ka jalo, e re ka jaanong re boletswe re le ba ba siameng ka ntlha ya tumelo,+ a re itumeleleng kagiso e re nang le yone* le Modimo ka Morena wa rona Jesu Keresete.+2 Tumelo e re nang le yone mo go Jesu e re letla go atamela Modimo le go amogela bopelonomi jwa gagwe jo bogolo.*+ A re itumeleng* ka gonne re na le tsholofetso ya go amogela kgalalelo ya Modimo.3 Mme e seng seo fela, mme a re itumeleng* fa re le mo dipitlaganong,+ ka gonne re a itse gore pitlagano e re thusa go itshoka;+4 boitshoko jone, bo dira gore Modimo a re amogele;+ mme fa Modimo a re amogela re nna le tsholofelo,+5 mme tsholofelo ga e swabise;+ ka gonne Modimo o dirisa moya wa gagwe o o boitshepo o a re nayang one go bontsha gore o a re rata.+6 Gonne fa re ne re sa ntse re le baleofi,*+ Keresete o ne a swela batho ba ba bosula ka nako e e tlhomilweng.7 Gonne ke ka sewelo gore motho a ka swela motho yo o dirang se se siameng; le fa go ntse jalo gongwe mongwe a ka swela motho yo o molemo.8 Mme Modimo o ne a bontsha gore o a re rata ka gonne fa re ne re sa ntse re le baleofi, Keresete o ne a re swela.+9 E re ka jaanong re boletswe re le ba ba siameng ka madi a gagwe,+ re ka tlhatswega pelo le go feta gore re tla falola bogale jwa Modimo.+10 Le fa re ne re le baba ba Modimo, re ne ra nna ditsala tsa* Modimo ka loso lwa Morwawe.+ E re ka jaanong re le ditsala tsa* Modimo, re tlhatswegile pelo le go feta gore re tla bolokwa ka botshelo jwa ga Jesu.11 Mme e seng seo fela, gape re itumela ka ntlha ya se Modimo a re diretseng sone a dirisa Morena wa rona Jesu Keresete, yo jaanong re leng ditsala tsa Modimo ka ntlha ya gagwe.+12 Boleo bo ne jwa tsena mo lefatsheng ka motho a le mongwe, mme boleo bo ne jwa tlisa loso.+ Ka jalo, loso lo ne lwa anamela kwa bathong botlhe ka gonne ba leofile botlhe.+13 Gonne boleo bo ne bo le gone mo lefatsheng pele ga molao wa ga Moshe, le fa go ntse jalo batho ga ba bonwe molato fa go se na molao.+14 Mme loso lo ne lwa busa e le kgosi go tswa kwa go Adame go tla go fitlha mo go Moshe. Lo ne lwa busa le mo bathong ba ba neng ba sa leofa ka tsela e Adame a leofileng ka yone. Adame o ne a tshwana le yo o neng a tla tla.+15 Le fa go ntse jalo, mpho ya Modimo ga e tshwane le boleo jwa ga Adame. Batho ba le bantsi ba ne ba swa ka ntlha ya boleo jwa motho a le mongwe. Mme bopelonomi jwa Modimo jo bogolo le mpho* e a re e nayang ka bopelonomi jo bogolo jwa motho a le mongwe+ e bong Jesu Keresete, di solegetse batho ba le bantsi molemo thata.+ Modimo o naya batho ba le bantsi masego a a seng kana ka sepe* ka ntlha ya mpho eo!16 Gape mpho eo le boleo jo motho a le mongwe a neng a bo dira, di na le diphelelo tse di sa tshwaneng.+ Boleo bo le bongwe bo ne jwa dira gore batho botlhe ba bonwe molato,+ mme mpho ya Modimo e e neng ya ntshiwa ka ntlha ya maleo a mantsi e ne ya dira gore batho ba bolelwe ba siame.+17 Loso lo ne lwa busa e le kgosi ka ntlha ya boleo jwa motho a le mongwe.+ Le fa go ntse jalo, re tlhatswegile pelo le go feta gore ba ba amogetseng bopelonomi jo bogolo jwa Modimo le mpho ya tshiamo+ ba tla busa e le dikgosi+ ka ntlha ya motho a le mongwe, e bong Jesu Keresete!+18 Jaanong, fela jaaka boleo bo le bongwe bo ne jwa dira gore batho ba mefuta yotlhe ba bonwe molato,+ ka tsela e e tshwanang, tiro e le nngwe ya tshiamiso e ne ya dira gore batho ba mefuta yotlhe+ ba bolelwe ba siame gore ba bone botshelo.+19 Fela jaaka go tlhoka kutlo ga motho a le mongwe go ne ga dira gore batho ba le bantsi e nne baleofi,+ ka tsela e e tshwanang go nna kutlo ga motho a le mongwe go tla dira gore batho ba le bantsi ba bolelwe ba siame.+20 Modimo o ne a naya batho molao wa ga Moshe go ba bontsha gore ke baleofi.+ Le fa go ntse jalo, fa batho ba dira maleo a mantsi, Modimo o ne a ba bontsha bopelonomi jo bogolo le go feta.21 Ka jalo, fela jaaka boleo bo ne jwa busa e le kgosi mme go felela ka loso,+ ka tsela e e tshwanang bopelonomi jo bogolo bo busa e le kgosi ka tshiamo. Mme seno se felela ka botshelo jo bo sa khutleng ka Jesu Keresete, Morena wa rona.+